Daily Archives: Μαρτίου 20, 2012\nΝΕΟ ΣΧΟΛΕΙΟ: Δεν είναι νέο και κυρίως δεν είναι σχολείο\nΣΥΝΤΟΝΙΣΤΙΚΟ ΓΙΑ ΤΑ ΝΕΑ ΠΙΛΟΤΙΚΑ ΣΧΟΛΕΙΑ\nΠΟΙΟΙ ΕΙΜΑΣΤΕ και ΤΙ ΠΡΟΣΠΑΘΟΥΜΕ ΝΑ ΚΑΝΟΥΜΕ\nΕίμαστε εκπαιδευτικοί που εργαζόμαστε σε σχολεία που έχουν ορισθεί ως πιλοτικά. Γνωριστήκαμε στις επιμορφώσεις και πήραμε την πρωτοβουλία να συναντηθούμε μεταξύ μας για να συζητήσουμε τις αγωνίες και τους προβληματισμούς μας και να συντονίσουμε τις δράσεις μας σε ότι αφορά το Νέο Σχολείο.\nΤΟ ΙΣΤΟΡΙΚΟ ΤΟΥ ΟΡΙΣΜΟΥ ΤΩΝ ΣΧΟΛΕΙΩΝ ΜΑΣ ΩΣ ΠΙΛΟΤΙΚΑ\nΤην τελευταία μέρα του Αυγούστου ορίστηκαν με Υ. Α (97911/Γ1) 21 νηπιαγωγεία, 99 δημοτικά και 68 γυμνάσια ως πιλοτικά χωρίς τη συγκατάθεση του συλλόγου διδασκόντων των σχολείων. 20 μέρες μετά με Φ.Ε.Κ. 2121 που δημοσιεύτηκε στις 13-9-2011 ορίστηκε το ωρολόγιο πρόγραμμα του «νέου πιλοτικού σχολείου» που θα εφαρμόσει τα φρέσκα προγράμματα σπουδών. Ταυτόχρονα καταργήθηκαν τα 28 πιλοτικά ολοήμερα του β΄ κοινοτικού πλαισίου στήριξης που υποχρηματοδοτήθηκαν κατά το γ΄ κοινοτικό πλαίσιο στήριξης και αντικαθίστανται τα βραχύβια Δ.Ε.Π.Π.Σ. & Α.Π.Σ, χωρίς να γίνει αποτίμηση, από τα νέα προγράμματα σπουδών. Ακολούθησαν μια σειρά υπουργικές αποφάσεις τον Οκτώβριο και το Νοέμβριο που ενέκριναν αποσπασματικά μάθημα προς μάθημα τα νέα βιαστικά προγράμματα σπουδών. Υπογραμμίζουμε εδώ ότι στη διαδρομή «χάθηκε» το μάθημα της Ιστορίας και αντικαταστάθηκε από την Τοπική Ιστορία στα πλαίσια των βιωματικών δράσεων.\nΕΙΝΑΙ ΝΕΑ Η ΙΣΤΟΡΙΑ ΤΟΥ ΝΕΟΥ ΣΧΟΛΕΙΟΥ;\nΗ ιστορία των πιλοτικών ξεκινά το 1997 με το Ν.2525 και συμβαδίζει με τα κοινοτικά πλαίσια στήριξης και τις ευρωπαϊκές επιταγές. Το νέο φρούτο έρχεται με το δ΄ κοινοτικό πλαίσιο στήριξης, το λεγόμενο ΕΣΠΑ. Ξεκάθαρος στόχος η απορρόφηση κονδυλίων και η πιστή εφαρμογή των αποφάσεων της Λισσαβόνας. Το «νέο σχολείο» προσδοκά να είναι ολοήμερο, καινοτόμο, ψηφιακό, ενταξιακό, αποτελεσματικό. Εύηχες λέξεις που ακούγονται συχνά τα 2 τελευταία χρόνια, λέξεις που έχουν στόχο να πείσουν, να παρασύρουν και να κερδίσουν τη συναίνεση όλων μας.\nΤι κρύβεται όμως πίσω από αυτά; ΟΙ ΣΤΟΧΟΙ ΤΟΥ ΝΕΟΥ ΣΧΟΛΕΙΟΥ\nΤα ευρωπαϊκό πλαίσιο αναφοράς, όπως αναφέρεται στην επίσημη εφημερίδα της Ε.Ε στις 18/12/2006 ορίζει το βασικό πλαίσιο ικανοτήτων για τη περιβόητη δια βίου μάθηση. Επιδιώκεται ο μαθητής να αποκτήσει ένα εύρος δεξιοτήτων, ευεξία (ψυχική ανθεκτικότητα κατά τους Henderson & Milstein,2008) στο σχολικό περιβάλλον. Με απλά λόγια το σχολείο καλείται να υλοποιήσει τον επόμενο βασικό στόχο της στρατηγικής «Ευρώπη 2020» της κοινωνικής συνοχής (έτσι αποκαλείται με sic τρόπο, η συνήθεια στη μη αμφισβήτηση, στη δημιουργία του πειθήνιου πολίτη που τα κάνει όλα χωρίς διαμαρτυρία και χωρίς μισθό βλ. εθελοντισμός, σε μια Ευρώπη στην οποία κλονίζεται συθέμελα η κοινωνική συνοχή). Η νεανική εργασία, η άτυπη μάθηση, η αυτοαπασχόληση, η εθελοντική δραστηριότητα ταξιδεύοντας σε όλες τις χώρες της Ε.Ε (η αποκαλούμενη κινητικότητα) είναι το περιεχόμενο της δια βίου μάθησης.\nΣε αυτό το πλαίσιο το νέο σχολείο επιδιώκει να αναπτύξει 8 βασικές ικανότητες:\n2. επικοινωνία σε ξένες γλώσσες (1 στην Ελλάδα)\n3. μαθηματική ικανότητα\n5. μαθαίνω πώς να μαθαίνω- δεξιότητα εκμάθησης\n6. κοινωνικές ικανότητες σχετικές με την ιδιότητα του πολίτη\n7. πρωτοβουλία και επιχειρηματικότητα\nΤο νέο σχολείο είναι το ψηφιακό σχολείο. Το σχολείο της άμεσης και γρήγορης πληροφόρησης. Το σχολείο των οπτικών ινών και των e-τάξεων (χωρίς φυσικά κρατική χρηματοδότηση),καταγραφή των πάντων σε ηλεκτρονική μορφή. Τα συμβούλια και οι σχολικές επιτροπές θα τρέχουν να στήσουν εργαστήρια πληροφορικής, μάθημα που εισάγεται και στις μικρότερες τάξεις του δημοτικού. Η τεχνολογία στην υπηρεσία της εκπαίδευσης. Είναι άραγε τόσο καθοριστικής σημασίας στη γνωστική ανάπτυξη των παιδιών ο ηλεκτρονικός υπολογιστής, τα αντίστοιχα εκπαιδευτικά εργαλεία και ο διαδραστικός πίνακας, ώστε να αποτελεί το επίκεντρο της μεταρρυθμιστικής προσπάθειας;\nΣτο Νέο Σχολείο κεντρικό ρόλο κατέχουν οι δεξιότητες, το τι θα είναι ικανός να κάνει ο εκπαιδευόμενος μετά τη μαθησιακή διαδικασία. Η επιλογή αυτή συνδέεται και με τις προωθούμενες αλλαγές στις άλλες βαθμίδες της εκπαίδευσης όπου τα μαθησιακά αποτέλεσματα θα πρέπει είναι συγκεκριμένα, μετρήσιμα και εν πολλοίς αποσπασματικά. Το σύνολο των προσόντων και δεξιοτήτων θα συγκροτεί τον ατομικό φάκελο του καθενός, που θα είναι φυσικά γεμάτος από πιστοποιημένα προσόντα (συχνά αντιφατικά, αποσπασματικά, οριζόντιες δεξιότητες τις λένε, και φυσικά ακριβοπληρωμένα) και θα καθιστά το άτομο περισσότερο απασχολήσιμο. Έτσι ο καθένας μας θα κυνηγά επιμορφώσεις, σεμινάρια, πιστοποιητικά. Η δια βίου μάθηση εξυπηρετεί ακριβώς αυτή την επιλογή. Και φυσικά το μεγάλο θύμα αυτών των ατομικών φακέλων (που θα αντιστοιχούν σε κάποιο από τα επίπεδα του Ευρωπαικού Πλαισίου Προσόντων) είναι τα εργασιακά και επαγγελματικά δικαιώματα. Δεν υπάρχει πια ένας δρόμος να φτάσεις σε ένα επάγγελμα, δεν υπάρχει μια σχολή που σε εκπαιδεύει για αυτό, αλλά υπάρχουν πολλές διαδρομές τυπικές και άτυπες. Τα επαγγέλματα έτσι ανοίγουν και από την πλευρά των τυπικών προσόντων, δηαλαδή μπορεί κανείς να γίνει λογιστής είτε τελειώνοντας κάποιο ΑΕΙ είτε δουλεύοντας δίπλα σε κάποιοι λογιστή και έχοντας παρακολουθήσει χ χρόνια επαγγελματικής κατάρτισης και εφόσον διαθέτει κάποιες συγκεκριμένες οριζόντιες δεξιότητες και, και, και…. Το «νέο σχολείο» κατευθύνεται από τα συμφέροντα της οικονομίας, της αγοράς και του ανταγωνισμού. «Τα σχολικά μας συστήματα πρέπει να προσαρμοστούν, εάν επιθυμούν να εφοδιάσουν τους νέους με νέες δεξιότητες για νέες θέσεις εργασίας επειδή χρειαζόμαστε να προετοιμάσουμε τους νέους μας για εργασίες που ίσως δεν υπάρχουν ακόμη». » δήλωσε ο Επίτροπος κ. Ján Figel στις 3/7/2008 στα πλαίσια του σχεδιασμού του σχολείου του 21ου αιώνα. Η κ. Διαμαντοπούλου το εξέφρασε και εκείνη με τον πιο κατηγορηματικό τρόπο: μας ενδιαφέρει ο νέος άνθρωπος, μας ενδιαφέρει αν κατάφερε να βρει δουλεία και όχι αν πήρε πτυχίο. Και πάλι η αγορά είναι εκείνη που διαμορφώνει την τελική λίστα. Κι η αγορά θέλει ανθρώπους ευέλικτους, ευπροσάρμοστους, παραγωγικούς κι αποδοτικούς. Και φυσικά ανθρώπους που καταλαβαίνουν ότι η αποτυχία ή η επιτυχία είναι αποκλειστικά ατομική τους ευθύνη.\nΣτο Νέο Σχολείο ο όρος γνώση δεν αναφέρεται πουθενά. Τα παιδιά θα μαθαίνουν τα βασικά, τα απολύτως απαραίτητα για να επικοινωνούν, να χρησιμοποιούν τον ηλεκτρονικό υπολογιστή για τις συναλλαγές τους με τον ιδιωτικό και δημόσιο τομέα, θα μαθαίνουν τα στοιχειώδη και μίας άλλης γλώσσας, ίσως στα πλαίσια του στόχου της μετακίνησης εργαζομένων στις χώρες της Ε.Ε (κινητικότητα το λένε), θα μαθαίνουν πώς να μαθαίνουν γρηγορότερα και καλύτερα κι άλλες δεξιότητες και για μια ζωή θα αποδεικνύονται ανεπαρκείς εργαζόμενοι, ή ορθότερα άνεργοι που θα χρειάζονται περισσότερες επιμορφώσεις στα πλαίσια της δια βίου μάθησης και θα παρέχουν ανασφάλιστοι, μη αμειβόμενη εργασία στα εργοστάσια και τα γραφεία, στα πλαίσια της πρακτικής τους εξάσκησης. Δε θα είναι ποτέ εργαζόμενοι, δια βίου επιμορφούμενοι και συμμορφούμενοι. Το παιχνίδι ήδη έχει αρχίσει να παίζεται με τους ανέργους στα λεγόμενα «πράσινα επαγγέλματα» και όπως αναφέρει το νέο Δημοσιονομικό Σύμφωνο στόχος είναι να αυξηθούν οι μαθητείες και οι πρακτικές ασκήσεις.\nΣτο «νέο σχολείο», βαφτίζονται μαθησιακά πεδία η αειφορία και η σχολική & κοινωνική ζωή, που μέχρι τώρα αποκαλούνταν «καινοτόμες δράσεις». Καταλαμβάνουν ιδιαίτερα μεγάλο ποσοστό του διδακτικού χρόνου και διδάσκονται από όλες τις ειδικότητες. Για τα ανθρωπιστικά ιδανικά της πραγματικής δημοκρατίας και της οικολογίας δε γίνεται λόγος στα σχετικά προγράμματα σπουδών αυτών των 2 νέων «μαθημάτων». Φυσικά τα παιδιά δε μαθαίνουν τις κοινωνικο – πολιτικές αιτίες που οδήγησαν στην πληθώρα των κοινωνικών και οικολογικών προβλημάτων και ούτε προετοιμάζονται για συλλογικές δράσεις επίλυσης τους. Είναι αποκαλυπτικό το σχετικό εκπαιδευτικό λογισμικό που έχει προετοιμαστεί από την Ε.Ε και διατίθεται σε όλες τις γλώσσες με πληθώρα ηλεκτρονικών παιχνιδιών, δημιουργεί την πεποίθηση στο μαθητή πως και μόνο που αναπνέει , περισσεύει σε αυτόν τον πλανήτη, έτσι φαίνεται ότι αντιλαμβάνονται την αειφορία. Άξιζει να αναφερθεί ένα χαρακτηριστικό παράδειγμα από τέτοιο παιχνίδι: Ερώτηση που αφορά καθημερινές συνήθειες μετακίνησης και διατροφής, το «παιδί» απαντά πως κινείται με λεωφορείο, τρώει δύο φορές το μήνα κρέας και μία ψάρι και αγοράζει τοπικά προϊόντα μόνο αν αυτά είναι διαθέσιμα και σε καλή τιμή. Σε αυτή την απάντηση το σύστημα απαντά πως το «παιδί» αυτό ζει πολύ πλούσια και τρώει πολύ, διότι χρειάζεται δύο πλανήτες για να το θρέψουν, ενώ οι συνήθειες του να κινείται με λεωφορείο και να παίρνει προιόντα και από άλλες περιοχές επιβαρύνουν το περιβάλλον διότι απαιτούν μετακινήσεις φορτηγών κλπ.!!!!!!!!!!!!!!!!!!!\nΤο νέο σχολείο δίνει βαρύτητα στη σχολική και κοινωνική ζωή. Η προσέγγιση για την «εκμάθηση» της σχολικής και κοινωνικής ζωής αλλά και της αγωγής του ελεύθερου χρόνου είναι κυρίως πώς το άτομο θα μάθει να αυτοελέγχεται, να τιθασσεύει τα συναισθήματα του και πώς θα μεταμορφωθεί σε ενεργό πολίτη. Είναι κακά όλα αυτά θα αναρωτηθεί κανείς; Όχι ο αυτοέλεγχος δεν είναι κακός αλλά δεν είναι το μόνο ζητούμενο. Ζητούμενο είναι η ανάπτυξη της ομαδικότητας (και όχι του μοναχικού ενεργού πολίτη που αξιοποιεί τα νόμιμα ατομικά του δικαιώματά του), της αλληλεγγύης, της κατανόησης, της ανοχής, της αγάπης, της συλλογικής δράσης. Το άγχος, η κατάθλιψη και οι απογοητεύσεις των μαθητών, που η διαχείριση τους κατέχει περίοπτη θέση στα νέα προγράμματα σπουδών, δε θα μειώνονταν αν οι γονείς των μαθητών είχαν σταθερή και καλά αμειβόμενη εργασία; Τα παιδιά πρέπει μόνο να διαχειρίζονται και να ελέγχουν τα συναισθήματά τους για να είναι λειτουργικά σε ένα συγκεκριμένο πλαίσιο; Δεν πρέπει άραγε να μαθαίνουν να ζουν με αλληλοσεβασμό, συντροφικότητα, ουσιαστική επικοινωνία, κατανόηση και αγάπη; Φυσικά και πάλι η απουσία ανθρωπιστικών ιδανικών και αξιών είναι κυρίαρχη. Οι οδηγίες για τις καφετιέρες θα νικήσουν και πάλι!!!\nΤην ίδια στιγμή η Ιστορία ως αυτόνομο αντικείμενο χάνεται από το προσκήνιο και μετατρέπεται σε βιωματική δράση που μπορεί να διδάσκεται από διάφορες ειδικότητες σχεδιασμένο από ιδιώτες όπως η Vodafone και το Ίδρυμα Μείζονος Ελληνισμού!!! Αναρωτιέται κανείς γιατί πρέπει να θυσιάσουμε το μάθημα της εθνικής μας ιστορίας και να περιοριστούμε στην τοπική ιστορία μόνο με θεματικές όπως τουρισμός & ονομασία τοποσήμων; Γιατί πρέπει να χαθεί η ιστορική μνήμη και τελικά μέσω αυτής και ο προσδιορισμός της εθνικής ταυτότητας; Μήπως ένας απασχολούμενος που κινείται και ταξιδεύει διαρκώς για να βρει δουλειά δεν πρέπει να ξέρει από που έρχεται και ποιος είναι έτσι ώστε να μπορεί να προσαρμόζεται εύκολα όπου και για όσο βρεθεί; Εξάλλου η ευελιξία, η προσαρμοστικότητα και η αποτελεσματικότητα είναι τα μότο της Νέας Εποχής την οποία φαίνεται να εξυπηρετεί και το Νέο Σχολείο.\nΠάντως, σύμφωνα με το μεγάλο μας ιστορικό Νίκο Σβορώνο, (Ιστορία της Νεότερης Ελλάδας, Θεμέλιο. Αθήνα 1976, σελ 12-13), «η αντίσταση αυτή γίνεται ιδιαίτερο χαρακτηριστικό της ελληνικής ιστορίας, γιατί ο ελληνισμός είχε αυτή την πορεία για ένα πολύ με γάλο χρονικό διάστημα». Και ο μεγάλος Παιδαγωγός μας, Δημήτρης Γληνός, ( Έθνος και Γλώσσα, εκδόσεις «Αθηνά», 1971) μας υπενθυμίζει, «ο αντιστασιακός χαρακτήρας… διέπει ολόκληρη τη νεοελληνική ιστορία: ο ελληνισμός ανήκει στην κατηγορία των μικρών λαών που κινούνται στην περιφέρεια του νεότερου κόσμου, και που η σταδιακή ανάπτυξη της εθνικής τους συνείδησης και η συγκρότηση τους σε καινούργια έθνη, που διεκδίκησαν και διεκδικούν την πολιτική τους ανεξαρτησία και την οικονομική και πολιτισμική τους αυτονόμηση, συντελείται μέσα στην πάλη εναντίον υπερεθνικών αυτοκρατοριών στην αρχή, εναντίον υπερεθνικών ιμπεριαλιστικών οικονομικοκοινωνικών συγκροτημάτων, στα νεότερα χρόνια.» Μήπως η εμμονή να αποκόψουν τους μαθητές από την ιστορική μνήμη αυτά τα μνημονιακά χρόνια θέλει να τους αποστερήσει το αντιστασιακό τους φρόνημα;\nΠΙΛΟΤΙΚΗ ΕΦΑΡΜΟΓΗ ΚΑΙ ΣΥΝΔΕΣΗ ΤΗΣ ΜΕ ΤΟΥΣ ΣΤΟΧΟΥΣ ΤΟΥ ΝΕΟΥ ΣΧΟΛΕΙΟΥ\nΟ προτεινόμενος σχεδιασμός του Νέου σχολείου αφορά τους ακόλουθους τρεις τομείς:\n Έμφαση στην παροχή σε όλους τους μαθητές των ικανοτήτων που είναι απαραίτητες για τη ζωή\n Ανάληψη δέσμευσης για την παροχή υψηλής ποιότητας μάθησης για κάθε μαθητή\n Βελτίωση της ποιότητας των διδασκάλων και του σχολικού προσωπικού\nΑς δούμε αν εξυπηρετεί ο σχεδιασμός τους πομπώδεις και γενικόλογους αυτούς στόχους; Το σύνολο των ενεργειών που μέχρι στιγμής έχουν οργανωθεί (επιμόρφωση, νέα προγράμματα σπουδών, διάχυση πληροφόρησης προς τους εκπαιδευτικούς, συνεργασία σχεδιαστών με τους μάχιμους δασκάλους, διαδικασίες ανατραφοδότητης και on going υποστήριξης κλπ) καταδεικνύει προχειρότητα στο σχεδιασμό, αδιαφορία ως προς το αποτέλεσμα αλλά και ως προς την εγκυρότητα της πιλοτικής εφαρμογής. Για μια ακόμη φορά χρήματα από το ΕΣΠΑ σπαταλώνται χωρίς ουδείς να ενδιαφέρεται για το πως τα όποια οφέλη θα φτάσουν στον τελικό αποδέκτη που είναι το ίδιο το ελληνικό δημόσιο σχολείο. Ακόμη και αυτοί οι ίδιοι οι στόχοι που έχουν τεθεί δεν εξυπηρετούνται από τον τρόπο που προτείνεται η εφαρμογή του. Ανεξάρτητα από την ιδεολογική τοποθέτηση του καθενός μας ως προς τη στόχευση του σχολείου, όλοι συμφωνούμε στην παρωδία πιλοτικής εφαρμογής που στήνεται. Το σχολείο που προτείνουν προϋποθέτει αυξημένη χρηματοδότηση ενώ όλοι μας βιώνουμε φέτος την απόλυτη υποχρηματοδότηση της εκπαίδευσης.\nΗ παραπληνητική ενσωμάτωση καινοτόμων παιδαγωγικών πρακτικών (βιωματική μάθηση, ομαδοσυνεργατική διδασκαλία, πρότζεκτ κλπ) γίνεται με σκοπό τον εντυπωσιασμό. Είναι συνηθισμένο πια να υιοθετούνται προσχηματικά παιδαγωγικές μέθοδοι που προέρχονται από τον προοδευτικό χώρο και είναι ευπρόσδεκτες στους γονείς και στην κοινή γνώμη με σκοπό να διαστρεβλωθούν στη συνέχεια από το περιεχόμενο που τους δίνεται και την εφαρμογή που προτείνεται. Ουδείς είναι αντίθετος με την χρήση τέτοιων μεθόδων στην εκπαίδευση, πολλοί από εμάς ήδη λειτουργούμε διδακτικά αξιοποιώντας καινοτόμες μεθόδους. Χρησιμοποιείται λοιπόν ένας νεωτερίζων παιδαγωγικός λόγος για να μετατοπισθεί το βάρος από τους στόχους που θέλει το Υπουργείο να επιτύχει στην παιδαγωγική κουβέντα γύρω από μεθόδους και πρακτικές. Οι μέθοδοι άλλωστε όπως και τα εποπτικά μέσα δεν αποτελούν τίποτε άλλο παρά υποστηρικτές σε μια πολύπλοκη διαδικασία όπως είναι η εκπαιδευτική. Η θεοποίηση ή άρνηση της όποιας μεθόδου δεν μπορεί να είναι αυτοσκοπός. Όπως φυσικά δεν μπορεί να είναι και μεταρρύθμιση. Φυσικά και το επίκεντρο της κριτικής μας στάσης δεν αφορά στις μεθόδους αλλά την ίδια τη στόχευση και το περιεχόμενο του Νέου σχολείου.\nΓνωρίζουμε για παράδειγμα όλοι, ότι η μέθοδος του project θέτει ως βασική παραδοχή την ανάδειξη του θέματος από την ίδια την ομάδα. Το Υπουργείο με το Νέο σχολείο θεοποιεί το project αλλά ποιο project, μόνο εκείνο που προέρχεται από τη δική του δεξαμενή προεπιλεγμένων θεμάτων. Τα project θα διαλέγονται από τα επίσημα εγκεκριμένα και τι μένει ως παιδαγωγική ελευθερία στον εκπαιδευτικό; Να βρει το εκπαιδευτικό υλικό για να κάνει τη διδασκαλία. Χωρίς βιβλία πια, αφού αυτά δεν χρειάζονται στο «σύγχρονο ψηφιοποιημένο και πλούσιο από εποπτικά μέσα σχολείο». Και φυσικά αν το θέμα δεν αφορά την ομάδα, όταν θα έρθει η ώρα να αξιολογηθούν τα αποτελέσματα και αυτά είναι αρνητικά, ποιος θα φταίει; Μα ο δάσκαλος που δε διάλεξε και δεν έφτιαξε το σωστό υλικό και δε σχεδιάσε αποτελεσματικά τη διδασκαλία του. Και αν οι στόχοι είναι αναντίστοιχοι των ενδιαφερόντων και των ικανοτήτων της ομάδας ποιος θα φταίει; Μα ο δάσκαλος που δεν ξέρει να χειρίζεται επαρκώς το μαγικό ραβδί της διδακτικής! Άρα πρέπει να αντικατασταθεί από κάποιον επαρκέστερο. Είναι φανερό πως όλα δένουν και με την αξιολόγηση, τη μείωση της δαπάνης για την Παιδεία, την υποχώρηση του κράτους στην υποχρέωση να παρέχει σε όλους το αγαθό της εκπαίδευσης.\nΤΟ ΝΕΟ ΣΧΟΛΕΙΟ ΠΟΥ ΔΕΝ ΕΙΝΑΙ ΚΑΘΟΛΟΥ ΝΕΟ\nΟ επιδέξιος λόγος και οι ταμπέλες του «νέου σχολείου» φαίνεται να παραπέμπουν σε κάτι καινούριο, αλλά είναι τόσο παλιό που στηρίζεται στη θεωρία του Ralph W. Tyler (1949), το μέντορα του γνωστού μας Bloom. Η θεωρία του Tyler για τα στοχοκεντρικά μοντέλα με μετρήσιμα κριτήρια στηρίζεται στον αυστηρό προσδιορισμό του σκοπού και των επιμέρους στόχων ώστε να είναι υλοποιήσιμοι και φυσικά αξιολογήσιμοι εννοώντας δηλαδή μετρήσιμες διδακτικές διαδικασίες, εξετάσεις και τεστ. Θα διδάσκεται λοιπόν ότι μπορεί να μετρηθεί και κατά συνέπεια με απλουστευτικές διαπιστωτικές μεθόδους να αξιολογηθεί. Και αφού αξιολογηθεί να μπορέσει να χρηματοδοτηθεί ή/και να μη χρηματοδοτηθεί και να κλείσει ως αναποτελεσματικό όπως έγινε σε μεγάλη κλίμακα στην Αμερική του Μπους με σύνθημα «Κανένα παιδί δεν μένει πίσω».\nΕίναι ενδιαφέρουσα η απόψη που διατυπώνεται από την πρωτεργάτρια της αμερικάνικης μεταρρύθμισης με σύνθημα «κανένα παιδί μη μείνει πίσω» (NCLB-No Child Left Behind), της υφυπουργού Παιδείας στην Κυβέρνηση Μπους Νταϊάν Ράβιτς στο άρθρο της «Γιατί άλλαξα άποψη για την εκπαιδευτική μεταρρύθμιση» Ιούνιος 28 2010 Why I Changed My Mind About School Reform δημοσιευμένο στη Wall Street Journal:\n«…..Η τρέχουσα έμφαση στην αξιολόγηση έχει δημιουργήσει στα σχολεία μια τιμωρητική ατμόσφαιρα. Η κυβέρνηση Ομπάμα φαίνεται πως πιστεύει πως τα σχολεία θα βελτιωθούν αν απολύουμε εκπαιδευτικούς και κλείνουμε σχολεία. Δεν αναγνωρίζει το γεγονός πως τα σχολεία αυτά λειτουργούν συχνά ως αποκούμπι για τις κοινότητές τους, και είναι φορείς αξιών, παραδόσεων και ιδεωδών, συχνά για δεκαετίες. Εξακολουθεί επίσης να αγνοεί πως ο σημαντικότερος παράγοντας για τις χαμηλές εκπαιδευτικές επιδόσεις δεν είναι οι κακοί δάσκαλοι, αλλά η φτώχεια. ………Αυτό που χρειαζόμαστε στην εκπαίδευση δεν είναι μια «αγορά», αλλά ένα συνεκτικό πρόγραμμα διδασκαλίας για όλα τα παιδιά. Η κυβέρνησή μας θα πρέπει να δεσμευθεί πως θα παράσχει ένα καλό σχολείο σε κάθε γειτονιά αυτής της χώρας, ακριβώς όπως δεσμεύεται να παρέχει μια καλή πυροσβεστική υπηρεσία σε κάθε περιοχή. Η εκπαιδευτική πολιτική που ακολουθούμε αναστατώνει τις κοινότητες, κατεδαφίζει σχολεία, εξαπατά τους μαθητές όσον αφορά την πρόοδό τους και δημιουργεί ένα ιδιωτικό τομέα που προοπτικά θα υπονομεύσει τα κρατικά σχολεία, χωρίς να τα βελτιώνει.» Αυτά μεταξύ άλλων δηλώνει η ίδια που εισηγήθηκε αυτά τα μέτρα, όταν είδε τα αποτελέσματα της εφαρμογής των επιλογών της.\nΜΕΤΕΚΠΑΙΔΕΥΣΗ ΝΑΙ, ΕΠΙΜΟΡΦΩΣΗ ΠΑΣΑΛΕΙΜΜΑ ΟΧΙ\nΑς αναλογιστούμε επίσης τις «κοινοτικές επιμορφώσεις» που έχουμε ζήσει όλοι μας και από τις οποίες οι μόνοι ωφελημένοι και μάλιστα οικονομικά είναι οι εντολοδόχοι – επιμορφωτές που απλά και μόνο η παρουσία τους επιβεβαιώνει την υλοποίηση του σεμιναρίου. Όμως γιατί η επιμόρφωση των εκπαιδευτικών να γίνεται έξω από το Πανεπιστήμιο; Γιατί να καταργηθούν τα Διδασκαλεία; Γιατί στο περιεχόμενο της επιμόρφωσης μας να μην έχουμε λόγο εμείς; Μήπως γιατί πρόκειται απλά για εκμάθηση δεξιοτήτων και ευκαιρία διαιώνισης της ευνοιοκρατίας προς τους ημετέρους; Μήπως γιατί το θεωρητικό πλαίσιο όλων των πολυδιαφημιζόμενων τομών φέρνει την εκπαίδευση στα χρόνια των αρχών του 20ου αιώνα;\nΟι μεταρρυθμίσεις θέλουν δουλειά και μάλιστα οι εκπαιδευτικές που αγγίζουν και διαμορφώνουν τις ζωές χιλιάδων παιδιών προς όφελός τους. Χρειάζονται πολύμηνη προετοιμασία των εκπαιδευτικών υπό την αιγίδα εμπνευσμένων πανεπιστημιακών δασκάλων. Οι εκπαιδευτικές μεταρρυθμίσεις που αφορούν τα παιδιά δεν είναι ούτε άξονες προτεραιότητας, ούτε ατέλειωτη γραφειοκρατία, ούτε λογιστικές πράξεις για την εκταμίευση κονδυλίων. Το βιβλίο δεν είναι παθογένεια του συστήματος όπως ανερυθρίαστα κομπάζουν οι σχεδιαστές του «νέου σχολείου» και ταυτόχρονα ανακοινώνουν πως για πρώτη φορά θίγεται και αλλάζει ο πυρήνας του σχολείου, η σχολική γνώση (Δημόπουλος, αντιπρόεδρος Ινστιτούτου Εκπαιδευτικής Πολιτικής, Σεπτέμβρης 2011)\nΗ γνώση ως αποφασιστικός παράγων της εργασίας και ευρύτερα της κοινωνικής ζωής προϋποθέτει την ύπαρξη ανθρώπων που μορφώνονται πολύπλευρα, σκέπτονται πρωτότυπα, συνεργάζονται συντροφικά και δραστηριοποιούνται δημιουργικά.\nΗ ΣΑΚΑ ΣΤΟ ΣΧΟΛΕΙΟ ΕΙΝΑΙ ΤΟ ΝΕΟ ΣΥΝΘΗΜΑ ΚΑΙ .. Ο ΥΠΟΛΟΓΙΣΤΗΣ ΣΤΟ ΠΑΙΔΙΚΟ ΔΩΜΑΤΙΟ\nΕίναι πια τόσο καθοριστικής σημασίας στη γνωστική ανάπτυξη των παιδιών ο ηλεκτρονικός υπολογιστής, τα αντίστοιχα εκπαιδευτικά εργαλεία και ο διαδραστικός πίνακας, ώστε να αποτελεί το επίκεντρο της μεταρρυθμιστικής προσπάθειας; Άραγε πόσα παιδιά δεν μπορούν να αγοράσουν υπολογιστή; Η δημιουργία πλούσιων βιβλιοθηκών σε κάθε σχολείο δεν ευνοεί τη μάθηση, την αναζήτηση, τη γνώση; Η επιχορήγηση των σχολικών επιτροπών για να γίνονται εκπαιδευτικές επισκέψεις στην περίοδο της οικονομικής κρίσης που ζούμε, θα υπέσκαπταν τους στόχους του «νέου σχολείου»;\nΤο επονομαζόμενο «νέο σχολείο» απομακρύνει το μαθητή από τη γνώση, βαθαίνει τις διαφορές, διευρύνει το ψηφιακό χάσμα, ενισχύει τη σχολική διαρροή και τον κοινωνικό αποκλεισμό. Δεν είναι μαθητοκεντρικό, ούτε δασκαλοκεντρικό , περιορίζει το διάλογο, τη διαπροσωπική επικοινωνία και εστιάζει στη διαχείριση των συναισθημάτων του μαθητή. Ορίζει ως αποτελεσματικότητα την επιτυχή διαχείριση σε ατομικό επίπεδο των επιπτώσεων που θα έχει η κοινωνία του μέλλοντος στην ψυχική του ισορροπία. Το σχολείο επιδιώκει να γίνει μια « ψυχικά ανθεκτική κοινότητα», ώστε να επιτυγχάνεται η προσαρμογή του μαθητή. Το « νέο σχολείο» δέχεται το μαθητή ως ένα αναλώσιμο υλικό και όχι ως υποκείμενο της γνώσης. Υποβιβάζει το περιεχόμενο της γνώσης και εισάγει στρατηγικές χειραγώγησης της δράσης και της συμπεριφοράς. Αποκρύπτει τις πραγματικές αιτίες των προβλημάτων και μετατοπίζει τις ευθύνες στην ατομική δράση του καθενός. Το γενικότερο πλαίσιο (νομοθετικό, οικονομικό) της ευθύνης για τη λειτουργία του σχολείου μετατοπίζεται από το κράτος στον πολίτη (γονέα-δάσκαλο).\nΚΑΙ ΜΗΝ ΞΕΧΝΑΜΕ ΤΗΝ ΑΞΙΟΛΟΓΗΣΗ\nΗ βούλα της αξιολόγησης εξασφαλίζει και την εφαρμογή των νέων προγραμμάτων. Το υπουργείο επιδιώκει διαμέσου της παρωδίας της πιλοτικής εφαρμογής και της συνακόλουθης αξιολόγησης της να εξασφαλίσει τη συναίνεση των εκπαιδευτικών, έστω και με τη συμμετοχή τους στον ελάχιστο βαθμό, ώστε να νομιμοποιείται στην πλήρη εφαρμογή τού σχεδίου από τη νέα σχολική χρονιά. Για το λόγο αυτό, οι εκπαιδευτικοί πρέπει να δείξουν κάποιο ελάχιστο έργο που μπορεί να μην υπερβαίνει ακόμη και αυτό του ενός σχεδίου εργασίας. Αυτή η υποτυπώδης εφαρμογή θα κριθεί αρκετή για να χρησιμοποιηθεί αξιολογικά και να επικυρώσει την επιτυχία του σχεδιασμού της νέας εκπαιδευτικής πολιτικής. Ο μπαμπούλας της αξιολόγησης, που πλέον συνδέεται άμεσα και με απολύσεις σύμφωνα με τα νέα μέτρα, χρησιμοποιείται ως μέτρο πίεσης από κάποιους συμβούλους και διευθυντές προκειμένου να κάμψουν αντιδράσεις εκπαιδευτικών και συλλόγων διδασκόντων.\nΉδη αρκετοί σύλλογοι διδασκόντων έχουν δηλώσει με αποφάσεις την πρόθεσή τους να μη συμμετάσχουν σε αυτή την παρωδία. Καλούμε όλους τους συλλόγους διδασκόντων των πιλοτικών σχολείων να πλαισιώσουν και να συνδιαμορφώσουν με τη συμμετοχή τους την κοινή μας προσπάθεια να αναδείξουμε και να αποτρέψουμε την παρωδία αυτή που στήνεται και να μιλήσουμε για το σχολείο που εμείς θέλουμε. Για το ενιαίο 12χρονο σχολείο των όλων και των ίσων. Για ένα σχολείο που να απευθύνεται στον άνθρωπο και ικανοποιεί στις πραγματικές του ανάγκες όπως αυτός ο ίδιος ως δρων υποκείμενο τις προσδιορίζει. Σε ένα σχολείο πραγματικής παιδαγωγικής ελευθερίας, ουσιαστικής συμμετοχής και έκφρασης όλων όσων ζουν σε αυτό. Για μια παιδεία που θα απελευθερώνει τον άνθρωπο και θα τον κάνει ικανό για μια χειραφετημένη εργασία.\nΜαρτίου 20th, 2012\n21 ΜΑΡΤΗ, ΠΑΓΚΟΣΜΙΑ ΗΜΕΡΑ ΚΑΤΑ ΤΟΥ ΡΑΤΣΙΣΜΟΥ\nΜεταναστευτικές, Προσφυγικές, Αντιραστσιστικές και Αντιφασιστικές Οργανώσεις, Συνδικάτα, Λαϊκές Συνελεύσεις και Τοπικές Επιτροπές, σας καλούμε σε Συνέντευξη Τύπου την Τρίτη 20 Μάρτη, στις 11 π.μ. περίπου, έξω από τα δικαστήρια της οδού Ευελπίδων. Η Συνέντευξη Τύπου θα γίνει αφού λήξει η δίκη 3 ακροδεξιών που κατηγορούνται για επίθεση και τραυματισμό τριών Αφγανών μεταναστών, από τους οποίους τον έναν μαχαίρωσαν δίπλα στην καρδιά και στο στομάχι, και παρά τρίχα γλίτωσε τη ζωή του. Η επίθεση έγινε τον περασμένο Σεπτέμβριο στον Άγιο Παντελεήμονα και οι τρεις δικάζονται μετά από 5 αναβολές στο Αυτόφωρο Μονομελές Πλημμελειοδικείο.\nΤην ίδια ώρα έξω από τα δικαστήρια θα είναι σε εξέλιξη Αντιφασιστική Συγκέντρωση που καλεί η Αντιφασιστική Πρωτοβουλία «ΠΟΤΕ ΞΑΝΑ» από τις 9 π.μ. της ίδια μέρας και στηρίζουν πολλοί φορείς με αίτημα την καταδίκη των ενόχων των φασιστικών και ρατσιστικών επιθέσεων και τη διάλυση των φασιστικών συμμοριών.\nΔίκτυο Κοινωνικής Υποστήριξης Προσφύγων και Μεταναστών, Κίνηση «Απελάστε το Ρατσισμό», Νεολαία Ενάντια στο Ρατσισμό στην Ευρώπη (YRE), Κυριακάτικο Σχολείο Μεταναστών, ΑΝΤΙΓΟΝΗ – Κέντρο Πληροφόρησης και Τεκμηρίωσης για το Ρατσισμό\nΜέλη Λαϊκών Συνελεύσεων και τοπικών επιτροπών από τις περιοχές Νίκαιας, Κορυδαλλού, Αμπελοκήπων, Ζωγράφου και Πλατείας Βικτωρίας, η Λαϊκή Συνέλευση Αιγάλεω, το Δικτυο Κοινωνικης Αλληλεγγύης Εξαρχείων-Νεάπολης-Μουσείου (ΔΙ.Κ.Α.ΕΞ), η Κίνηση Κατοίκων 6ης Διαμερισματικής Κοινότητας, η Δημοτική Κίνηση Αθήνας «Ανοιχτή Πόλη».\nΑΚΟΑ, ΔΕΑ, Οργάνωση «Κόκκινο», Νεολαία ΣΥΝ, Τμήμα Δικαιωμάτων ΣΥΡΙΖΑ, Οικολόγοι Πράσινοι\n«ΔΕΝ ΧΡΩΣΤΑΜΕ-ΔΕΝ ΠΟΥΛΑΜΕ-ΔΕΝ ΠΛΗΡΩΝΟΥΜΕ» Επιτροπή σωματείων, κινήσεων, συνελεύσεων


Πανελλήνια Ένωση Ξενοδόχων. Επαναφορά του θέματος της Λευκής Εβδομάδας στα σχολεία. - diodos.edu.gr\nΠανελλήνια Ένωση Ξενοδόχων. Επαναφορά του θέματος της Λευκής Εβδομάδας στα σχολεία.\nΕπαναφορά από τον πρόεδρο της Πανελλήνιας Ομοσπονδίας Ξενοδόχων (ΠΟΞ) Γρηγόρη Τάσσιο, της πρότασης τους, να κλείνουν τα σχολεία για λίγες μέρες κατά τη χειμερινή περίοδο μέσω του θεσμού της Λευκής Εβδομάδας, σύμφωνα με ρεπορτάζ του ΑΠΕ-ΜΠΕ, συζητήθηκε εκ νέου με την υπουργό Τουρισμού Έλενα Κουντουρά.\n“Πρόκειται για έναν θεσμό που λειτουργεί στην Ευρώπη με εξαιρετική επιτυχία πολλά χρόνια τώρα και θα βοηθήσει σημαντικά τους Έλληνες ξενοδόχους και τους επαγγελματίες του τουρισμού” επεσήμανε ο κ.Τάσιος. “Από την άλλη πλευρά είναι στο χέρι μας, ως ξενοδόχοι και επαγγελματίες, να δημιουργήσουμε έναν τιμοκατάλογο προσιτό και με καλές προσφορές για τον κόσμο”, πρόσθεσε.\nΠατήστε εδώ για να ανοίξετε το ρεπορτάζ του ΑΠΕ-ΜΠΕ


ΔΕΛΤΙΟ ΤΥΠΟΥ:Εγκαίνια Ειδικού Νηπιαγωγείου Αργολίδας στην Ασίνη\nΝέα Τύπος Δελτία Τύπου ΔΕΛΤΙΟ ΤΥΠΟΥ:Εγκαίνια Ειδικού Νηπιαγωγείου Αργολίδας στην Ασίνη\nΕγκαίνια Ειδικού Νηπιαγωγείου Αργολίδας στην Ασίνη\nΕγκαινιάστηκε σήμερα 10 Νοεμβρίου 2021 το Ειδικό Νηπιαγωγείο Αργολίδας το οποίο στεγάζεται στο Δημοτικό Σχολείο Ασίνης σε έναν ανακαινισμένο χώρο όπου μαθητές και εκπαιδευτικοί θα μπορούν να επικεντρωθούν απρόσκοπτα στην εκπαιδευτική διαδικασία μέσα σε ένα σύγχρονο και ασφαλές σχολικό περιβάλλον. Είναι ένα έργο ζωής που δίνει χαρά και ελπίδα σε όλους αλλά η μεγαλύτερη ανταμοιβή θα είναι τα χαμογελαστά πρόσωπα των μικρών μαθητών μας.\nΟ Δήμος Ναυπλιέων με αίσθημα κοινωνικής ευθύνης στέκεται αρωγός δράσεων για την ενίσχυση και αναβάθμιση της Ειδικής Αγωγής και Εκπαίδευσης στον Νομό Αργολίδας.\nΩς Δημοτική Αρχή στεκόμαστε δίπλα σε αυτή την μεγάλη προσπάθεια προκειμένου να ανατρέπουν οι ανισότητες και να εξασφαλιστεί η ισότιμη πρόσβαση όλων των μαθητών στην εκπαίδευση με ενταξιακό προσανατολισμό. Ο στόχος αυτός αποτελεί ένα νέο κοινωνικό συμβόλαιο με τα παιδιά, τους γονείς, τους εκπαιδευτικούς και όλους όσους υπηρετούν αυτήν την προσπάθεια.\nΟ Δήμαρχος Ναυπλιέων κ. Δημήτριος Κωστούρος σε δήλωσή του για το Ειδικό Νηπιαγωγείο ανέφερε: «Ο Δήμος Ναυπλιέων υποδέχεται με ιδιαίτερη χαρά και συγκίνηση στην Ασίνη το Ειδικό Νηπιαγωγείο Αργολίδας. Η αναβάθμιση της Ειδικής Αγωγής και Εκπαίδευσης αποτελεί προτεραιότητα της Δημοτικής Αρχής. Η ειδική αγωγή είναι μια συνεχής διαδικασία που απαιτεί δυναμική και συνδυασμένη προσπάθεια δεδομένου ότι το επίπεδο του πολιτισμού μας καθορίζεται από τον τρόπο με τον οποίο συμπεριφερόμαστε σε κάθε πτυχή της καθημερινότητάς μας ως μέλη μιας ανοιχτής κοινωνίας, που διασφαλίζει την αυτονομία και την ευημερία στα άτομα με ειδικές ικανότητες με ίσους όρους. Έτσι λοιπόν δημιουργήσαμε σε έναν ανακαινισμένο χώρο τηρώντας τις προδιαγραφές που απαιτούνται μια σύγχρονη εκπαιδευτική δομή. Ευχαριστώ όλους και όλες που συνέβαλαν σε αυτή την προσπάθεια».


Gympie Gold Mining and Historical Museum (Αυστραλία) - Κριτικές\nGympie Gold Mining and Historical Museum: Εστιατόρια στην περιοχή\nΔραστηριότητες κοντά σε: Gympie Gold Mining and Historical Museum\nGympie Gold Mining and Historical Museum - Κριτικές\n215 Brisbane Road, Gympie, Κουίνσλαντ QLD 4570, Αυστραλία\nΤι έχει υποτιμηθεί περιπέτεια.\nΜια τέτοια μεγάλη εμπειρία και απίστευτη αξία για τα χρήματα. Υπάρχουν τόσα πολλά να δείτε και να μάθουν. Πλήρης πίστωσης στην ομάδα των εθελοντών που κάνουν αυτό το μέρος να συμβεί. Είναι κάτι που πρέπει να δείτε εάν διέλθουν από Gympie. Παρέχει την υποστήριξή σας.\nGold Μεταλλευτικό Μουσείο\nΠολύ ενδιαφέρουσα. Υπάρχουν τόσα πολλά να δείτε. Αξίζει τον κόπο να εξετάσουμε αν είστε σε Gympie. Πρόκειται για ένα μεγάλο μέρος, αλλά είναι εύκολο να πας με τα πόδια γύρω από και οι οθόνες είναι οργανωμένο. Μας άρεσε πολύ.\nΈνα ωραίο διακοπής με πολλές πληροφορίες σχετικά με την ιστορία\nΑυτό το μουσείο και cafe είναι ένα υπέροχο μέρος για μια στάση στο μακρύ ημέρες το αυτοκίνητο. Υπάρχουν πολλά πράγματα για να δείτε και πολλά πράγματα για να μάθετε περισσότερα σχετικά με τις πόλεις ιστορία εξόρυξης. Όταν έχετε αρκετά ιστορίας ή για άτομα που δεν...ενδιαφέρεται για την εξόρυξη υπάρχει ένα καφέ και ένα πάρκο σε κοντινή απόσταση.Περισσότερα\nΗ οικογένειά μου ήταν πολύ νωρίς αποίκους Gympie και μητέρας μου εξαιρετική παππούδες, καθώς και της μητέρας μου παππούς ήταν ανθρακωρύχους στο Νότιο Glanmire & Monkland ορυχείων, οπότε είχα ένα ζωηρό ενδιαφέρον για το τι έγινε στην οθόνη. Υπάρχουν επίσης πολλά παλιά κτήρια, ότι έχουν...αποκατασταθεί στην αρχική τους κατάσταση και το σκοπό της. Μπορεί εύκολα να δαπανούν πολύ χρόνο διέρχονται κάθε εκθεσιακό, αλλά δυστυχώς δεν είχα τον χρόνο. Μπράβο τους εθελοντές.Περισσότερα\nΠήγαμε στο Gympie Μεταλλευτικό Μουσείο σήμερα και η επίσκεψη ξεκίνησε πολύ όμορφα με τα πόδια από το παρκόμετρο κοντά στη λίμνη Alford. Αυτό το σημείο είναι υπέροχο με κάθε τρόπο τα πτηνά του accosting επισκέπτες για φαγητό και κρίνοντας από το μέγεθός τους, είναι αρκετά...επιτυχής. Το καλύτερο από τα πτηνά είχαν το μωρό μαύρο κύκνοι, οι οποίοι ήταν γκρι και αφράτα . . . αυτά τα πουλιά που χρησιμοποιούνται στους ανθρώπους, ώστε να μπορείτε να καθίσετε εκεί και να τις παρακολουθήσετε από κοντά. Το μουσείο εξόρυξης είναι πλημμυρισμένο από τόσα πολλά πράγματα, για να δείτε σωστά, θα πρέπει να εκχωρήσετε τουλάχιστον 3 ώρες . . υπάρχει μηχανημάτων ορυχείων εξακολουθούν σε δράση, ώστε να μπορείτε να δείτε το stampers που διατρέχονται από ισχύ ατμού. Υπάρχουν άφθονα περίοδο αντικείμενα όπως τα πιατικά και μαχαιροπίρουνα, των ειδών ένδυσης, των οικιακών συσκευών, εξοπλισμού επικοινωνιών, φορτηγά, ασθενοφόρο, πυρκαγιάς κινητήρα. Υπάρχουν κτήρια εποχής που είχαν αποσυναρμολογηθεί από τις αρχικές τους θέσεις και πιστά τα ανακατασκευασμένα στον κήπο. Υπάρχει μια μεγάλη οθόνη του militaria από το Boer πολέμου, πρώτο και δεύτερο παγκόσμιο πόλεμο και αναψυχή στην αρχική του Andrew Fisher, πρώην πρωθυπουργός της Αυστραλίας που υπηρέτησαν 3 όρους. Η είσοδος είναι μόνο 10 δολάρια για ενήλικες και 5 δισεκατομμύρια δολάρια για τους σπουδαστές. Υπάρχει επίσης καφέ που προσδίδει μεγάλη δόση καφέ, σνακ και ελαφριά γεύματα. Θα μπορούσα να συνεχίσω για όμως θα ήθελα ακόμη να πληκτρολογείτε αύριο. Εάν βρίσκεστε σε Gympie ή διέρχονται από Gympie ή απλώς στην περιοχή και θα ήθελα ιστορία, αυτό είναι το ιδανικό μέρος για εσάς.Περισσότερα\nGympie Gold Μεταλλευτικό Μουσείο\nΑυτό έχει πολύ ενδιαφέρουσες εκθέματα. Είχαμε έναν οδηγό που μας είπαν ορισμένα καλά ιστορίες. Έχω πάει εκεί πριν, αλλά υπάρχουν ορισμένα νέα πράγματα. Πολύ ευχάριστο μερικές ώρες.\nΥπέροχο μέρος για καφέ. Περιορισμένο φαγητό, ούτε διατίθενται κέικ και σνακ. Φιλική εξυπηρέτηση. Δεν υπάρχει κλιματισμός.\nΜεγάλη οθόνη εγγραφής της ιστορίας της Gympie - ιδίως το ρόλο που διαδραμάτισε ο John Nash's ανακάλυψη χρυσού. Πέρασα αρκετές ώρες περιήγηση μέσω των πολλών εκθέματα. Καλά συντηρημένο κατά ομάδα ειδικό εθελοντές. Ρουστίκ καφέ - καλό φαγητό - καλή εξυπηρέτηση.\nΕξαιρετική προβολή ιστορικού Gympie\nΠεράσετε μερικές ώρες απολαμβάνοντας αυτή τη μεγάλη ιστορική museum. Όλες οι ηλικίες θα απολαύσουν την εμφανίζει τα οποία συντηρούνται από μια υπέροχη ομάδα των εθελοντών. Το Cafe του ξενοδοχείου σερβίρει ζεστά και κρύα ποτά και ελαφρύ mesls. Πάρτε μέρος σε χρυσό μετατόπισης. Είναι μια μεγάλη...μέρα.Περισσότερα\nΑυτό το μέρος είναι εκπληκτικό και υπάρχουν τόσα πολλά που μπορεί να δει. Επισημάνετε ήταν να fossicking για το χρυσό ήθελε πάντα να κάνουμε και αυτό το μέρος έχει όλα\nΛάβετε γρήγορα απαντήσεις από το προσωπικό του Gympie Gold Mining and Historical Museum και από προηγούμενους επισκέπτες.


"Η 'περισσότερη Ευρώπη' δεν είναι μια ιδεολογική επιλογή, είναι μια επιλογή ανάγκης", τόνισε ο Φαν Ρόμπαϊ σε συνέντευξή του που δημοσιεύεται στη βελγική εφημερίδα Le Soir.\nΜολονότι παραδέχτηκε ότι τα αντιευρωπαϊκά, λαϊκιστικά κόμματα ενδέχεται να ανεβάσουν σημαντικά τα ποσοστά τους σε πολλές ευρωπαϊκές χώρες, ο πρώην πρωθυπουργός του Βελγίου απέφυγε να διεκτραγωδήσει την κατάσταση. "Θα υπάρχει πάντα στο Ευρωπαϊκό Κοινοβούλιο μια πολύ μεγάλη πλειοψηφία των κομμάτων που τάσσονται υπέρ του ευρωπαϊκού σχεδίου. Οι ευρωπαϊκοί θεσμοί θα συνεχίσουν να λειτουργούν", τόνισε.\n"Ο λαϊκισμός δεν γεννήθηκε με την κρίση του ευρώ. Είναι ένα κοινωνικό, πολιτισμικό φαινόμενο, πολύ πιο βαθύ από τα σημερινά προβλήματα", σημείωσε ο Φαν Ρόμπαϊ, η θητεία του οποίου λήγει στα τέλη του έτους. "Στη Γαλλία το Εθνικό Μέτωπο ήταν ήδη πρώτο κόμμα ουσιαστικά από το 2002. Ωστόσο η κρίση επιδείνωσε την κατάσταση", παραδέχτηκε.\n"Κανείς δεν θέλει να επιστρέψει στα εθνικά σύνορα, στα τελωνεία (...) στην αποκατάσταση του κόσμου όπως ήταν πριν το 1958. Ακόμη και την επιστροφή των εθνικών νομισμάτων, ποιος την θέλει;" συνέχισε ο πρόεδρος του Ευρωπαϊκού Συμβουλίου, καταλήγοντας:\n"Κατανοώ την αγωνία του κόσμου, όμως οι άνθρωποι δεν θέλουν να επιστρέψουν στο παρελθόν".


Η ΑΝΕΥΘΥΝΗ ΚΥΒΕΡΝΗΤΙΚΗ ΠΟΛΙΤΙΚΗ ΚΛΕΙΝΕΙ ΤΑ ΣΧΟΛΕΙΑ! ΝΑ ΙΚΑΝΟΠΟΙΗΘΟΥΝ ΕΔΩ ΚΑΙ ΤΩΡΑ ΟΙ ΔΙΚΑΙΕΣ ΔΙΕΚΔΙΚΗΣΕΙΣ ΜΑΣ ΓΙΑ ΣΧΟΛΕΙΑ ΑΝΟΙΧΤΑ ΜΕ ΟΡΟΥΣ ΥΓΙΕΙΝΗΣ ΚΑΙ ΑΣΦΑΛΕΙΑΣ, ΓΙΑ ΤΗ ΣΤΗΡΙΞΗ ΕΚΠΑΙΔΕΥΤΙΚΩΝ ΚΑΙ ΜΑΘΗΤΩΝ ΚΑΤΑ ΤΗΝ ΠΕΡΙΟΔΟ ΑΝΑΣΤΟΛΗΣ ΤΗΣ ΛΕΙΤΟΥΡΓΙΑΣ ΤΟΥΣ. – ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. "Γ. ΣΕΦΕΡΗΣ"\nΗ ΑΝΕΥΘΥΝΗ ΚΥΒΕΡΝΗΤΙΚΗ ΠΟΛΙΤΙΚΗ ΚΛΕΙΝΕΙ ΤΑ ΣΧΟΛΕΙΑ! ΝΑ ΙΚΑΝΟΠΟΙΗΘΟΥΝ ΕΔΩ ΚΑΙ ΤΩΡΑ ΟΙ ΔΙΚΑΙΕΣ ΔΙΕΚΔΙΚΗΣΕΙΣ ΜΑΣ ΓΙΑ ΣΧΟΛΕΙΑ ΑΝΟΙΧΤΑ ΜΕ ΟΡΟΥΣ ΥΓΙΕΙΝΗΣ ΚΑΙ ΑΣΦΑΛΕΙΑΣ, ΓΙΑ ΤΗ ΣΤΗΡΙΞΗ ΕΚΠΑΙΔΕΥΤΙΚΩΝ ΚΑΙ ΜΑΘΗΤΩΝ ΚΑΤΑ ΤΗΝ ΠΕΡΙΟΔΟ ΑΝΑΣΤΟΛΗΣ ΤΗΣ ΛΕΙΤΟΥΡΓΙΑΣ ΤΟΥΣ.\nΗ κυβέρνηση της Ν.Δ από το πρώτο lock – down και έπειτα δεν πήρε κανένα ουσιαστικό μέτρο υπέρ της προστασίας της υγείας του λαού μπροστά στο αναμενόμενο δεύτερο κύμα της πανδημίας. Άφησε τα νοσοκομεία αθωράκιστα, δεν πήρε μέτρα για την αποφυγή του συνωστισμού στα ΜΜΜ, ούτε για την ουσιαστική προστασία των εργαζομένων στους χώρους δουλειάς. Πορεύτηκε αποκλειστικά με την επίκληση της ατομικής ευθύνης. Έβαλε πάνω από όλα τις λεγόμενες αντοχές της οικονομίας, που δεν είναι τίποτα άλλο παρά οι απαιτήσεις των μεγάλων επιχειρήσεων σε μια σειρά κλάδους όπως ο Τουρισμός και οι Μεταφορές.\nΤώρα μετά το κλείσιμο των Γυμνασίων και των Λυκείων Υπουργός Παιδείας Ν. Κεραμέως ανακοίνωσε αιφνιδιαστικά το κλείσιμο και των Δημοτικών και των Νηπιαγωγείων. Ακόμα και την τελευταία στιγμή η κυβέρνηση και το Υπουργείο Παιδείας, ενώ γίνεται φανερή η αποτυχία της πολιτικής τους για τη διαχείριση της πανδημίας στα σχολεία αλλά και συνολικά, δεν έχουν το θάρρος να αναλάβουν την παραμικρή ευθύνη. Με θράσος υποστηρίζουν, ακόμα και τώρα, ότι «στα σχολεία δε μεταδίδεται ο ιός» και ότι τα κλείνουν «για να μη συνωστίζονται οι γονείς».\nΕίναι ψεύτες! Πάνω από 1.000 τμήματα και σχολεία μόνο στην Πρωτοβάθμια έχουν κλείσει έως τώρα λόγω κρουσμάτων. Πότε δεν έκαναν μαζικά τεστ για να αποκαλυφθεί η πραγματική διάδοση του ιού στα σχολεία. Αν το πρόβλημα είναι ο συνωστισμός των γονιών τότε γιατί έκλεισαν τα Γυμνάσια και τα Λύκεια, που εκεί δεν υπάρχει συνωστισμός γονιών;\nΟι εξελίξεις δυστυχώς επιβεβαιώνουν, με τραγικό τρόπο, ότι όλες οι διεκδικήσεις εκπαιδευτικών, μαθητών και γονέων (να μειωθούν οι μαθητές ανά τάξη, να προσληφθεί επαρκές προσωπικό, να διασφαλιστούν οι πόροι για τα κατάλληλα αναλώσιμα υλικά, να γίνουν μαζικά τεστ κ.ά.) ήταν αναγκαίες και επιτακτικές για την ασφαλή, δια ζώσης λειτουργία των σχολείων. Η απόφαση της κυβέρνησης να κλείσουν όλα τα σχολεία (πλην αυτών της Ειδικής Αγωγής) είναι ομολογία ενοχής.\nΓια τα Ειδικά Σχολεία, που παραμένουν ανοιχτά, είναι κυριολεκτικά εγκληματικό το ότι η κυβέρνηση δεν παίρνει κανένα ουσιαστικό μέτρο για την εξασφάλιση της υγείας και της ασφάλειας εκπαιδευτικών και μαθητών.\nΤο «σχέδιο» του Υπουργείου Παιδείας για τη λεγόμενη «τηλεκπαίδευση» δείχνει ότι δεν έχει συναίσθηση της εκπαιδευτικής πραγματικότητας, των αναγκών και των ιδιαίτερων χαρακτηριστικών των παιδιών, ειδικά στις μικρότερες ηλικίες.\nΤο Υπουργείο Παιδείας δεν ενδιαφέρεται για την ουσιαστική προσπάθεια στήριξης των μαθητών, για τη διατήρηση της επαφής εκπαιδευτικού – μαθητή με όλα τα μέσα, για τη συνέχιση της παιδαγωγικής σχέσης ακόμα και κάτω από αυτές τις συνθήκες.\nΤο μόνο που τους νοιάζει είναι να ανακοινώνουν «ψηφιακές τάξεις» και «ψηφιακά μαθήματα» κενά περιεχομένου, με μεγάλο αριθμό μαθητών να είναι απόντες. Απέναντι στα μορφωτικά δικαιώματα των μαθητών αντιτάσσουν το επικοινωνιακό τους προφίλ.\n• Και μόνο η δήλωση για υποχρεωτική σύγχρονη εξ αποστάσεως εκπαίδευση σε 4χρονα και 5χρονα παιδιά του Νηπιαγωγείου φανερώνει ότι όχι απλά δεν κατανοούν την εκπαιδευτική πραγματικότητα, αλλά ότι είναι επικίνδυνοι!\n• Η ανατροπή του κανονικού ωρολογίου προγράμματος στην εξ αποστάσεως διδασκαλία και μεταφορά του από τις 14:00 έως τις 17:00 αποκαλύπτει, παρά τα επικοινωνιακά πυροτεχνήματα του Υπουργείου, ότι δεν υπάρχει καν η δυνατότητα το Πανελλήνιο Σχολικό Δίκτυο να υποστηρίξει την εξ αποστάσεως εκπαίδευση.\n• Η αναφορά της Υπουργού ότι στη Δευτεροβάθμια εδώ και μια εβδομάδα γίνονται 6ωρα και 7ωρα μέσω webex μόνο γέλια -αν όχι κλάματα- προκαλεί, μιας και όλοι γνωρίζουμε το φιάσκο με την κατάρρευση του συστήματος.\n• Μας λέει το Υπουργείο Παιδείας ότι παιδιά 4 έως 12 ετών μπορούν να παρακολουθούν εκπαιδευτική τηλεόραση από τις 9 το πρωί …και στις 2 (ανάμεσα σε μεσημεριανό φαγητό και ξεκούραση) θα συνδέονται για 3 ώρες στον υπολογιστή για σύγχρονη εξ αποστάσεως εκπαίδευση μόνο και μόνο επειδή το πρωί το σύστημα «δεν τους αντέχει». Το ερώτημα είναι: οι μαθητές αντέχουν;\n• Δεν δεν έγινε καν αναφορά από την Υπουργό Παιδείας, στους μαθητές που δεν έχουν τεχνολογικά μέσα (πάνω από 1 στους 5) ώστε να συμμετέχουν ισότιμα, ούτε στις οικογένειες που έχουν 2 ή 3 παιδιά και πρέπει ταυτόχρονα να συνδεθούν σε οικιακή σύνδεση που δε «σηκώνει» πάνω από μια (ταυτόχρονη) συνεδρία, ούτε στα σπίτια που πιθανόν οι γονείς την ίδια στιγμή να εργάζονται εξ αποστάσεως. Προφανώς δε θα αναλύσουμε το ανέκδοτο της «παρακολούθησης» του μαθήματος μέσω σταθερού τηλεφώνου.\nΟι εκπαιδευτικοί γνωρίζουμε καλά τι πρέπει να κάνουμε, παρόλο που το Υπουργείο εδώ και 8 μήνες «δεν πρόλαβε» να πραγματοποιήσει ούτε μια ώρα επιμόρφωση. Θα σταθούμε για μια ακόμα φορά δίπλα στους μαθητές μας αξιοποιώντας όλα τα μέσα, όπως κάναμε και τον περασμένο Μάρτιο. Θα κρίνουμε με παιδαγωγικό τρόπο, μέσα από τους Συλλόγους Διδασκόντων μας, πώς θα διαμορφώσουμε τον τρόπο λειτουργίας κάθε σχολείου, ώστε να κρατήσουμε ανοιχτή την παιδαγωγική σχέση και την εκπαιδευτική διαδικασία για όλα τα παιδιά χωρίς αποκλεισμούς. Δε θα αφήσουμε κανένα παιδί πίσω, θα σταθούμε δίπλα του, θα αγωνιστούμε ενάντια στην τακτική της κυβέρνησης, να μην παίρνει κανένα μέτρο για την ουσιαστική μορφωτική στήριξη των παιδιών.\nΓι΄ αυτό και απαιτούμε τώρα από την κυβέρνηση: Να πάρει όλα εκείνα τα μέτρα, προκειμένου να διασφαλίσει την ομαλή δια ζώσης λειτουργία των σχολείων, αφού από ό,τι φαίνεται η κατάσταση σε σχέση με την πανδημία δεν πρόκειται να εξομαλυνθεί τους επόμενους μήνες.\nΤώρα να παρουσιάσει το Υπουργείο σαφές και υλοποιήσιμο πλάνο για: \n– Δωρεάν μαζικά και επαναλαμβανόμενα τεστ σε εκπαιδευτικούς και μαθητές με ευθύνη της κυβέρνησης. Ενίσχυση των κρατικών δομών για την ιχνηλάτηση των κρουσμάτων. Να μη φορτώνεται αυτή η διαδικασία στους εκπαιδευτικούς.\n- Αραίωση των μαθητών μέσα στις τάξεις. Μείωση του αριθμού των μαθητών ανά τμήμα, ώστε να αποφεύγεται ο συγχρωτισμός των μαθητών μέσα στις τάξεις – 15 μαθητές ανά τμήμα. Εδώ και τώρα αξιοποίηση όλων των υποδομών που πληρούν τις προϋποθέσεις να φιλοξενήσουν τάξεις. \n– Επιπλέον δρομολόγια για όλους τους μαθητές που μεταφέρονται με ΜΜΜ. Λήψη όλων των μέτρων ασφαλείας. 50% πληρότητα στα σχολικά λεωφορεία ή στα ΜΜΕ που μεταφέρουν μαθητές από και προς το σχολείο. \n– Ενίσχυση του προσωπικού καθαριότητας προκειμένου τα σχολεία να καθαρίζονται σε όλη τη διάρκεια της λειτουργίας τους.\n- Επιπλέον μέτρα για το αερισμό των αιθουσών. Λιγότερος χρόνος παραμονής στις τάξεις. Αύξηση του χρόνου διαλείμματος. Η εφαρμογή των πρωτοκόλλων να εξασφαλίζει την ουσιαστική προστασία από την εξάπλωση του ιού. \n– Ειδική μέριμνα για τους εκπαιδευτικούς που μετακινούνται. Εξαίρεση από τα μέτρα περιορισμού επιβατών στα Ι.Χ. αλλά και από τους περιορισμούς στη μετακίνηση από νομό σε νομό. Ελεύθερη διέλευση σε διόδια και πορθμεία. \n– Πρόσληψη του αναγκαίου εκπαιδευτικού προσωπικού με μόνιμη σχέση εργασίας. Κάλυψη όλων κενών. Να γίνει εδώ και τώρα η πρόσληψη εκπαιδευτικών στην παράλληλη στήριξη. Καμία απόλυση εκπαιδευτικών (τρίμηνα, παράβολα κ.τ.λ.). Μονιμοποίηση όλων των αναπληρωτών. Εξίσωση όλων των αδειών μονίμων και αναπληρωτών!\n–  Άδειες στους συναδέλφους που ανήκουν σε ευπαθείς ομάδες, χωρίς τους περιορισμούς που βάζει η υπουργική απόφαση. \n– Επίταξη του ιδιωτικού τομέα υγείας. Τοποθέτηση του αναγκαίου νοσηλευτικού προσωπικού, παιδίατροι συνδεδεμένοι με τα σχολεία. Δωρεάν και άμεση πρόσβαση όλων των μαθητών σε όλες τις δημόσιες δομές υγείας (Κέντρα Υγείας, Νοσοκομεία κ.τ.λ.), ώστε να εξασφαλίζονται όλα τα απαραίτητα ιατρικά πιστοποιητικά.\nΜε βάση την απόφαση για αναστολή λειτουργίας Δημοτικών και Νηπιαγωγείων απαιτούμε: \n– Να γίνει άμεσα, με ευθύνη του Υπουργείου Παιδείας, τη Δευτέρα και την Τρίτη, ημέρες προπαρασκευαστικές για την εξ αποστάσεως διδασκαλία, καταγραφή όλων των ελλείψεων σε τεχνολογικά μέσα και εξοπλισμό για μαθητές και εκπαιδευτικούς.\n- Να εξασφαλιστεί η κάλυψη, με ευθύνη και δαπάνη του κράτους, του αναγκαίου τεχνολογικού εξοπλισμού για τους μαθητές και τους εκπαιδευτικούς. Δωρεάν τάμπλετ και ηλεκτρονικούς υπολογιστές, δωρεάν σύνδεση γρήγορου internet. Αναβάθμιση του Πανελλήνιου Σχολικού Δικτύου, ώστε να καλύπτει όλες τις ανάγκες των Δημόσιων Σχολείων, μέσα στα οποία πρέπει να οργανωθεί η εξ αποστάσεως εκπαίδευση για όσους συναδέλφους δεν μπορούν από τα σπίτια τους. \n– Το πρόγραμμα της εξ αποστάσεως εκπαίδευσης, ο προγραμματισμός, οι μέθοδοι και τα μέσα που θα επιλεγούν πρέπει να αποφασίζονται με ευθύνη του Συλλόγου Διδασκόντων και των εκπαιδευτικών. \n– Με ευθύνη του Υπουργείου Παιδείας να ξεκαθαριστεί ότι μπορούν να χρησιμοποιούνται όλοι οι διαθέσιμοι τρόποι και τα διαθέσιμα μέσα (σύγχρονης και ασύγχρονης εκπαίδευσης) χωρίς εντολές για την υποχρεωτική εφαρμογή μιας μεθόδου, χωρίς αποκλεισμούς και εμπόδια άλλων μορφών, αντιπαιδαγωγικές ουσιαστικά ρυθμίσεις που τελικά στρέφονται εναντίον των μαθητών. \n– Καμία διοικητική αυθαιρεσία δε θα γίνει αποδεκτή. Το Υπουργείο Παιδείας να σταματήσει εδώ και τώρα μέσα από ανεφάρμοστες οδηγίες, τον εκβιασμό, την τρομοκρατία του «εντέλλεσθε» και τις απειλές να υπονομεύει την προσπάθεια των εκπαιδευτικών.\n–  Να εξασφαλιστεί ότι το σχολικό δίκτυο θα υποστηρίξει εκπαιδευτικούς και μαθητές ώστε να αλληλεπιδρούν τις πρωινές ώρες, που είναι και το παιδαγωγικά ορθό.\n–  Είναι προφανές ότι καμία «απουσία» μαθητή δεν πρέπει να περαστεί για το διάστημα που τα σχολεία είναι κλειστά. \n– Να υπάρξει μείωση και αναπροσαρμογή της ύλης για όλες τις τάξεις με δεδομένο ότι: πρώτον, η εξ αποστάσεως εκπαίδευση δεν καλύπτει ολοκληρωμένα την γνωστική διαδικασία και δεύτερον, θα υπάρχουν μαθητές που δε θα συμμετάσχουν.\n- Να υπάρξει ειδική μέριμνα για δια ζώσης κάλυψη των εκπαιδευτικών κενών που θα δημιουργηθούν (ενισχυτική διδασκαλία, φροντιστηριακά μαθήματα κ.τ.λ.).\nΔε θα επιτρέψουμε σε κανέναν να παίξει με την υγεία μας ή με την υγεία και τα μορφωτικά δικαιώματα των μαθητών μας. Το επόμενο διάστημα δίνουμε τη μάχη στα σωματεία μας, προκειμένου να επιβάλουμε την ικανοποίηση των αιτημάτων μας. Οι κινητοποιήσεις του προηγούμενου διαστήματος μάς έδειξαν τον δρόμο. Μαζί εκπαιδευτικοί, μαθητές και γονείς συντονίζουμε τη δράση μας, μέσα από πολύμορφες κινητοποιήσεις.\nΚαλούμε: • Τους Συλλόγους Διδασκόντων να συνεδριάσουν άμεσα τη Δευτέρα 16/11 και να αποφασίσουν για όλα τα παραπάνω ζητήματα σε επίπεδο σχολικής μονάδας. (επισυνάπτονται σχέδια πρακτικών Συλλόγων Διδασκόντων)\n• Τη ΔΟΕ να παρέχει πλήρη συνδικαλιστική και νομική κάλυψη απέναντι σε οποιαδήποτε πράξη της Διοίκησης η οποία στρέφεται εναντίον των παιδαγωγικών και εργατικών δικαιωμάτων των συναδέλφων.\nΤο Δ.Σ. του Συλλόγου μας θα παρέχει πλήρη συνδικαλιστική και νομική κάλυψη σε κάθε συνάδελφο προστατεύοντας το παιδαγωγικό του δικαίωμα να σταθεί στο πλευρό των μαθητών του με κάθε πρόσφορο παιδαγωγικό μέσο και τρόπο.\nΚαλούμε σε παράσταση διαμαρτυρίας (τηρώντας όλα τα μέτρα ασφαλείας) στο Υπουργείο Παιδείας, την Τετάρτη 18 Νοεμβρίου στις 10π.μ., και σε συνάντηση με την πολιτική ηγεσία του Υπουργείου.\nΚαλούμε το Δ.Σ. της ΔΟΕ και τους άλλους Συλλόγους της Αττικής να πάρουν αποφάσεις συμμετοχής.\nΓΙΑ ΜΙΑ ΑΚΟΜΑ ΦΟΡΑ ΔΙΠΛΑ ΣΤΟΥ ΜΑΘΗΤΕΣ ΜΑΣ ΜΕ ΟΛΑ ΤΑ ΜΕΣΑ!\nΣυντάκτης Σύλλογος εκπαιδευτικών Π.Ε. Γ. ΣεφέρηςΔημοσιεύτηκε την 15/11/2020 18/12/2020 Κατηγορίες Αποφάσεις Δ.Σ. και Γ.Σ., Άρθρα πρώτης σελίδας, Γενικά θέματα - Ενημερώσεις\nΠροηγούμενη Προηγούμενο άρθρο: 47 ΧΡΟΝΙΑ ΜΕΤΑ ΣΤΟΝ ΔΡΟΜΟ ΤΟΥ ΝΟΕΜΒΡΗ -Τα συνθήματα του Πολυτεχνείου “Έξω οι ΗΠΑ”, “Έξω το ΝΑΤΟ”, “Ψωμί – Παιδεία – Ελευθερία” παραμένουν ανεξίτηλα – Ο ΑΓΩΝΑΣ ΣΥΝΕΧΙΖΕΤΑΙ ΓΙΑ ΜΟΡΦΩΣΗ, ΥΓΕΙΑ, ΔΟΥΛΕΙΑ ΜΕ ΔΙΚΑΙΩΜΑΤΑ\nΕπόμενο Επόμενο άρθρο: ΔΕΛΤΙΟ ΤΥΠΟΥ ΑΠΟ ΤΗΝ ΠΑΝΕΛΛΑΔΙΚΗ ΣΥΣΚΕΨΗ ΣΕΠΕ – ΕΛΜΕ 13/12/20 « ΓΙΑ ΤΗΝ ΟΡΓΑΝΩΣΗ ΤΗΣ ΠΑΛΗΣ ΜΑΣ ΤΟ ΕΠΟΜΕΝΟ ΔΙΑΣΤΗΜΑ»


Ξενοδοχείο Al Ain Palace Abu Dhabi Η.Α.Ε. Αμπού Ντάμπι\nΤο Al Ain Palace είναι ένα ξενοδοχείο 3 αστέρων, το οποίο έχει θέα στην προκυμαία Corniche του Αμπού Ντάμπι. Διαθέτει ευρύχωρα δωμάτια και διάφορα εστιατόρια σε μια βολική τοποθεσία της πόλης.\nΌλα τα δωμάτια του ξενοδοχείου είναι όμορφα επιπλωμένα και προσφέρουν κλιματισμό και ιδιωτικό μπάνιο. Σε όλα θα βρείτε τηλεόραση LCD 32 ιντσών με δορυφορικά κανάλια, καθώς και παροχές για τσάι και καφέ.\nΟι πολυτελείς εγκαταστάσεις περιλαμβάνουν μεγάλη εξωτερική πισίνα, σάουνα και υδρομασάζ.\nΣτο ξενοδοχείο υπάρχουν 5 εστιατόρια, τα οποία σερβίρουν μεγάλη ποικιλία από διεθνείς κουζίνες, όπως ταϊλανδέζικη, κινεζική, ιαπωνική και φιλιππινέζικη. Διατίθενται επίσης μια παμπ αγγλικού τύπου και ένα νυχτερινό κέντρο διασκέδασης.\nΤο Al Ain Palace Hotel βρίσκεται σε μικρή απόσταση από τα εμπορικά και επιχειρηματικά κέντρα της πόλης. Το Διεθνές Αεροδρόμιο του Αμπού Ντάμπι απέχει 20 λεπτά οδικώς.\nZakum Development Company 0,1 χλμ.\nAbu Dhabi Gas Liquefaction Co Limited 0,2 χλμ.\nFormal Park 0,5 χλμ.\nThe Capital Garden 0,6 χλμ.\nLake Park 0,9 χλμ.\nHamdan Centre 1 χλμ.\nLiwa Centre 1,1 χλμ.\nADNOC Headquarters 1,2 χλμ.\nWorld Trade Center Abu Dhabi 1,3 χλμ.\nHeritage Park 1,4 χλμ.\nΔιεθνές Αεροδρόμιο Αμπού Ντάμπι 29,5 χλμ.\nΔιεθνές Αεροδρόμιο Al Maktoum 92,7 χλμ.\nQasr al-Hosn 2 χλμ.\nΕμπορικό Κέντρο Al Wahda 3,1 χλμ.\nBoutik Mall 4,3 χλμ.\nUmm Al Emarat Park 5,3 χλμ.\nLouvre Abu Dhabi 5,3 χλμ.\nΜέγα Τέμενος του Σεΐχη Ζαγιέντ 14,6 χλμ.\nΤο εστιατόριο Kuya Juan Filipino είναι γνωστό για τον πολιτισμό και την παράδοση του. Ένα ταπεινό και ζεστό σπίτι που σερβίρει παραδοσιακές και τοπικές γαστρονομικές ποικιλίες που συνήθως σερβίρονται,\nΤο εστιατόριο αναπαράγει την περίτεχνη ατμόσφαιρα και είναι διακοσμημένο με την παράδοση. η αυθεντική ιαπωνική κουζίνα σερβίρεται σε μια τέλεια ατμόσφαιρα μιας πραγματικά παραδοσιακής και τελετουργικά...\nΤο ιδανικό περιβάλλον για μια κομψή γκουρμέ εμπειρία με πρωινό σε μπουφέ, μεσημεριανό γεύμα και δείπνο είναι à la carte.\nΗ αγγλική παμπ προσφέρει μια χαρούμενη ατμόσφαιρα, με ζεστούς εσωτερικούς χώρους, ζωντανή ψυχαγωγία και φιλικό προσωπικό.\nΑπολαύστε το παιχνίδι σκουός στο club μας.\nΑπολαύστε το ευρύχωρο γυμναστήριο μας με πρώτης κατηγορίας υλικά άσκησης και επαγγελματίες εκπαιδευτές.\nΧαλαρώστε στο πολυτελές τζακούζι, το τζακούζι, το χαμάμ και την αποκλειστική σάουνα για άνδρες και γυναίκες.\nΑπολαύστε την πρόσφατα ανακαινισμένη πισίνα μας.\nφαξ : +971 2 6795713\nΔιεύθυνση Email : reservations@alainpalacehotel.com\nΓεωγραφικό μήκος = 54.365282 Γεωγραφικό πλάτος = 24.497277


Στη Χάγη η Ελλάδα για τη σφαγή του Διστόμου | Πολιτική | Ελευθεροτυπία\nenet.gr, 15:01 Τετάρτη 12 Ιανουαρίου 2011\nΓ. Παπανδρέου: «Μοναδικός γνώμονας η εξυπηρέτηση του εθνικού συμφέροντος»\nΗ προθεσμία για την δυνατότητα παρέμβασης λήγει στις 14 Ιανουαρίου\n11 Ο/Η amerikanos έγραψε: (πριν 9 έτη)\nΓια τον ΠΑΝΟ\nποια η διαφορα μεταξυ δημοσιου υπαλληλου και δημοσιου λειτουργου?\nΚαι μια σημιωση¨\nγινεται κανεις πιστευτος οταν αναφερει στοιχεια τεκμηριωμενα. Δε θεματα που δεν εχει γνωσεις, καλο θα ηταν να αποφευγει αναφορες. ΚΑι αναφερομαι στα υποβρυχια που γερνουν. Για δεν γερνουν τα υποβρυχια. ΑΛΛΑ .... γερνουν και δεν γραφονται δημοσιως. Ασε που δεν συμφερουν στην Ελλαδα!\nΚαι τα διαφορα εργα που αναφερεις, δεν τα χαρισαμε, εγιναν διαγωνισμοι και καλως η κακως οι Γερμανοι ηταν πιο ανταγωνιστικοι.\nΚαι για να κλεισω συντομα. Κατακριτεοι δεν ειναι μονον αυτοι που λαδωνουν. Ειναι και αυτοι που λαδωνονται. Και ο καθενας στο μετρο των δυνατοτητων του τα εχει αρπαξει στην Ελλαδα. Μονον που αυτοι ειναι δημοσιοι υπαλληλοι και λειτουργοι. Ο ιδιωτικος υπαλληλος πληρωνεαι απο τον Ιδιωτη αφεντικο του και ειναι διος του πονοκεφαλος.\nΟ δημοσιος ομως πληρωνεται απο τους δικους μας φορους. Αρα μας απατα πρψτα εμας και μετα ολους τους αλλους, Γερμανους, Φραγκους κλπ.\nΓια αυτο καλυτερα να μην βγαζουμε και γλωσσα σε πολλους που μας βριζουν εν αγνοια τους και αυτοι.\n12 Ο/Η Μάνος έγραψε: (πριν 9 έτη)\nιασων καπλανης, μαζί σου !\nΕξάλλου, αν και πάνω απ' όλα είναι η ηθική δικαίωση, είναι μεγάλο θέμα να πάνε τα λεφτά στο λαό που υπέστη το έγκλημα, και όχι να επιστρέψουν στους 'δανειστές' μας, στις...γερμανικές τράπεζες, πριν καν εκταμιευθούν !\nΓιατί τότε, θα χρειαστεί νέα δίκη, όχι της Χάγης, αλλά της Νυρεμβέργης.\nΑ, ρε, κατακαημένη Ρούμελη, που νομίζεις ότι θα στηθεί για σένα Νυρεμβέργη μετά από 70 χρόνια!! Τι θέλει ο λαός? Να κάνουμε τους νταήδες στους αλαζόνες Γερμανούς! ΟΚ, ας τον κάνουμε να νομίζει ότι τους ρίχνουμε ηθικές σφαλιάρες, αφού τις άλλες, τις κανονικές, τις τρώει αυτός! Θα αποκατασταθεί η ηθική τάξη στον κόσμο με την αποκατάσταση (?) ενός κατεστραμένου - από τα εκατοντάδες στην Ελλάδα και χιλιάδες στην Ευρώπη - χωριού στην Ελλάδα! Οι ηθικές τραγωδίες δεν αποζημιώνονται υλικά! Δεν αναιρούνται. Υπάρχουν, τελεία και παύλα! Κανείς δεν έχει το ηθικό δικαίωμα να απαιτεί να του ζητήσουν συγνώμη για κάτι που δεν έχει υποστεί ο ίδιος, όπως και κανείς δεν έχει δικαίωμα να ζητήσει συγνώμη για κάτι που δεν έχει κάνει ο ίδιος! Αν "αποζημιωθούν" οι κάτοικοι ενός μόνο χωριού, τι συμβαίνει με τα εκατομύρια άλλων που χάθηκαν το ίδιο άδικα και σκληρά? Διαφοροποιώντας τους πρώτους από τους άλλους, αποδεχόμαστε ότι υπάρχουν αθώα και αθωότερα θύματα, όπως νομίζουν οι κάτοικοι του Ισραήλ που στηρίζουν την ύπαρξη του κράτους τους και την πολιτική του πάνω στο Ολοκαύτωμα. Με το Δίστομο θα βρούν οι πολιτικάντηδες απλά την ευκαιρία να φανούν εθνικοί ήρωες για να γίνουν συμπαθείς στον λαό που δυναστεύουν.\nΠαραδεχτείτε απλά ότι ο πολιτισμός μας στηρίζεται πάνω στην σκληρότητα, την εκμετάλλευση, την εξόντωση όποιου μπαίνει μπροστά του εμπόδιο. Αυτός είναι ο πολιτισμός του Πιθηκάνθρωπου!\n14 Ο/Η Manolis Panagiotou έγραψε: (πριν 9 έτη)\nΗ καταστροφή των οικονομιών των χωρών της περιφέρειας μία προς μια (Ελλάδα-Ιρλανδία-Πορτογαλλία\nΙσπανία ) μου θυμίζει τον πόλεμο αστραπή που έκανε\nη Γερμανία από το 39 μέχρι το 45 με τη διαφορά πως\nο οικονομικός πόλεμος ξεκίνησε από την περιφέρεια.!!\n15 Ο/Η Γκούμας Τάσσος έγραψε: (πριν 9 έτη)\nΠατριώτη Ανώνυμε που ξεκινάς το γραπτό σου με ''Α, ρε, κατακαημένη Ρούμελη,'' πολύ χρήσιμη η παρέμβασή σου, για να καταλαβαίνουν οι πολιτικοί μας(;) ότι δεν είμαστε μειωμένης νοημοσύνης οι Πολίτες και εύχομαι να εκφραστεί αυτό σύντομα.\n16 Ο/Η FREDY έγραψε: (πριν 9 έτη)\nΑνωνυμε...δεν ξερω τι ''Θεο πιστευεις''..αλλα εισαι λαθος..Γιατι δεν μπορουν να ζητησουν και μαλιστα οπως λες ''δεν εχουν το δικαιωμα να απαιτουν συγνωμη οταν δεν εχουν υποστει οι ιδιοι το αδικημα και οι αλλοι οταν δεν το εχουν κανει οι ιδιοι''..δηλαδη τι θες να μας πεις οτι πρεπει να σηκωθουν απο τους ταφους τους, να το διεκδηκησουν?\nΜηπως ξερεις και γιατι ολα αυτα τα χρονια τους ριχνανε οι Γερμανοι στα αζητητα?\nΜηπως ξερεις πως μεγαλωσανε εκεινα τα παιδια που γλυτωσανε ορφανα και παντερμα ξεκληρισμενα απο συγκενεις?\nΕισαι τελικα πολυ αφελης για να γραφεις τετεια πραγματα...'η μαλλον τα γραφεις για να περνα η ωρα σου και τιποτε αλλο...\nΔιαβασε καλα λιγο Ιστορια για το τι εκαναν οι Γερμανοι στην Ελλαδα,γιατι αυτος ο Λαος μας ενδιαφερει...διαβασε και την ταμπελα που ανηρτισαν οι Γερμανοι στην Καντανο της Κρητης και ισως αλλαξουν τα μυαλα σου και οι ιδεες που εχεις....εκτος ειπαμε τα γραφεις για να περνας την ωρα σου οντας αντηρισιας με ολους.\n17 Ο/Η Johnathan Paias έγραψε: (πριν 9 έτη)\nΑν είναι να πρέπει να "πληρώσει" μόνο αυτός που διέπραξε το αδίκημα, που η αλήθεια είναι ότι έχει κάποια λογική, τότε ας πάνε να βρούνε αυτούς οι οποίοι είναι υπεύθυνοι και για το εθνικό χρέος... και αυτοί να το πληρώσουν. Με δεδομένο ότι έχουν φάει κάποιοι σήμερα... αλλά έχουν φάει και πολλοί στο παρελθόν... ας διαγράψουμε το εθνικό χρέος των παλαιοτέρων ετών... και οι Γερμανοί ας μην πληρώσουν αποζημιώσεις.\nΕίμαι ο ανώνυμος αντιρρησίας\nΛες να μην ξέρω τι έκαναν οι Γερμανοί στην Ελλάδα? Αυτό που λέω είναι ότι οι πολιτικοί μας θα εκμεταλλευτούν τους ευσεβείς πόθους του ελληνικού λαού - άλλη μια φορά - για να εξανθρωπίσουν την εικόνα τους. Η χειραγώγηση του λαού με βάση το θυμικό του είναι παλιά πολιτική τέχνη.\nΌσον αφορά το ηθικό μέρος, αυτό με ενδιαφέρει. Αυτά τα χωριά - και είναι χιλιάδες σε όλη την Ευρώπη - είναι ένα τεράστιο ηθικό βάρος που θα έπρεπε να κάνει να σκεφτόμαστε πανω σε τι βασίυεται η ιστορία του πολιτισμού μας γενικά, πάνω σε τι βασίζεται ο πλούτος της Γερμανίας (από τον οποίο όλοι θέλουν ένα κομματι) ειδικά, που τώρα είναι αυτό που είναι, και όχι να εξαργυρώνεται σε χρήμα και μόνο, γιατί ακόμη και όταν αποζημιώνονται αυτές οι τραγωδίες, αυτό δεν γίνεται από αυτούς που πρέπει και ούτε φέρνουν την κατάσταση σε αυτό που ήταν πριν συμβούν οι τραγωδίες. Ή νομίζετε ότι οι μεγάλες γερμανικές εταιρείες που έγιναν μεγάλες με την δουλειά των αιχμαλώτων στα στρατόπεδα συγκέντρωσης και τις κλοπές σε όλην την Ευρώπη θα χαθούν αν πληρώσουν τα θύματά τους? Αν υπήρχε ηθική στον κόσμο αυτόν, δεν θα έπρεπε να υπάρχουν αυτές οι εταιρείες και όχι απλά να πληρώνουν εξαγοράζοντας συνειδήσεις. Δεν πληρώνεται ο θάνατος των αθώων και το βρίσκω αηδιαστικό να ανακατεύουμε αίμα με χρήμα! Και ακόμη περισσότερο δεν μου αρέσει να γίνεται ο θάνατος τόσων αθώων αντιπαράθεση ποδοσφαιρικού ήθους μεταξύ Ελλάδας και Γερμανίας για να κάνουν οι πολιτικοί το παιχνίδι τους, μεταθέτοντας το ενδιαφέρον μακριά από τα πραγματικά προβλήματα, τα οποία δεν είναι μόνο στενά οικονομικά! Κάνουν τον κόσμο να πιστεύει ότι αν πάρουμε τις αποζημιώσεις θα λυθουν τα προβλήματά μας μια και καλή! Δηλαδή λαικισμος ΚΑΙ χρησιμοποίηση του αίματος αθώων στα πολιτικαντιδικα! Και να πω σε όσους δυσανασχέτισαν μαζί μου, ότι δεν θέλω καν να πάρουμε αποζημιώσεις εφόσον μας κυβερνούν αυτά τα λαμόγια γιατι και με αυτά θα κάνουν περιουσίες!\n«Κίνηση ισχυρού συμβολισμού η παρέμβαση στη Χάγη» λέει ο Δ. Δρούτσας


ΤΙ ΤΕΛΟΥΜΕ ΤΟ ΨΥΧΟΣΑΒΒΑΤΟ ΠΕΝΤΗΚΟΣΤΗΣ; « Ι. Ν. «ΜΕΓΑΛΗΣ» ΠΑΝΑΓΙΑΣ - ΑΓΙΟΥ ΔΗΜΗΤΡΙΟΥ ΘΗΒΩΝ\nΑρχική » Πνευματικά Κείμενα » Επίκαιρες Πνευματικές Αναζητήσεις » ΤΙ ΤΕΛΟΥΜΕ ΤΟ ΨΥΧΟΣΑΒΒΑΤΟ ΠΕΝΤΗΚΟΣΤΗΣ;\nΟ Χριστός «επεξηγώντας» στους Σαδδουκαίους το μυστήριο της αναστάσεως των νεκρών έλεγε ότι είναι Θεός του Αβραάμ, του Ισαάκ και του Ιακώβ και «οὐκ ἔστιν Θεός νεκρῶν, ἀλλά ζώντων» (Ματθ. 22, 32). Αυτή την διδαχή του Χριστού ακολουθώντας η Εκκλησία έθαπτε τους βιολογικά νεκρούς Χριστιανούς έξω από τον ναό, εντός του οποίου τελούσε τα μυστήρια και ιδιαιτέρως την Ευχαριστία θεωρώντας ότι «παρά τῷ Θεῷ πάντες ζῶσι».\nΝα γίνουν ένα σώμα.\nΝα βιώσουν τα λόγια της προσευχής του Χριστού προς τον Πατέρα όταν παρακαλεί για τους μελλοντικούς Χριστιανούς (που θα υπάρξουν από τους λόγους των αποστόλων):\n«να είναι ένα όπως εμείς (Πατήρ καί Υἱός) είμαστε ενωμένοι και να ενωθούν μαζί μας για να πιστεύσει ο κόσμος ότι Συ με έστειλες» (Ιω 17, 21).\nΑυτό το έργο, της ενώσεως με τον Χριστό και μεταξύ μας, γιορτάζουμε στην εορτή της Πεντηκοστής.\nΤο πνεύμα του Θεού, το τρίτο πρόσωπο της Αγίας Τριάδος, ο Άγιος Παράκλητος έρχεται με την Πεντηκοστή στον κόσμο και στην Εκκλησία για να οδηγήσει τους ανθρώπους στην αλήθεια της ελευθερίας από τον εγωισμό ο οποίος κάνει δύσκολη την ενότητα.\nΤο Πνεύμα το άγιο φωτίζει και αγιάζει τις καρδιές ώστε να μάθουν να αγαπούν και έτσι να μοιάσουν του Χριστού. Ο Χριστός είναι το κέντρο του κύκλου.\nΕμείς είμαστε οι ακτίνες του κύκλου. Όσο πορευόμαστε προς το κέντρο του κύκλου τόσο πλησιάζουμε και μεταξύ μας. Εγγίζοντας προς τον Χριστό «ἐν ταὐτῷ» εγγίζουμε και προς αλλήλους.\nΤο πνεύμα του Θεού φωτίζει σ’ αυτήν την διπλή πορεία ενδυναμώνοντάς μας στον κόπο της εξόδου από την εγωιστική μας αυταπάτη.\nΜένοντας στον εγωισμό, μένουμε μόνοι. Ακίνητοι σε αυταπάτη αεικινησίας. Απλησίαστοι και αδιάφοροι. Ξένοι.\nΜε μια καρδιά που γίνεται σιγά-σιγά «λίθινη».\nΟ Θεός με το Πνεύμα το Άγιο, δια του προφήτη Ιεζεκιήλ, κραυγάζει: «Δώστε μου την πέτρινη καρδιά σας και θα την κάνω σάρκινη» (Ιεζ. 36, 26).\nΣε μας μένει να ανταποκριθούμε. Αν ναι, τότε θα ΄ρθει και θα κατοικήσει μέσα μας και θα γεμίσει η καρδιά μας από τα δώρα του Αγίου Πνεύματος: «αγάπη, χαρά, ειρήνη, μακροθυμία, χρηστότης, αγαθωσύνη, πίστις, πραότης, εγκράτεια» (Γαλ. 5, 22).\nΌταν, λοιπόν, αυτά, έστω και κατ’ αρχάς και εν μέρει, αρχίσουν να υπάρχουν στα μέλη-χριστιανούς της Εκκλησίας, τότε αρχίζει να σαρκώνεται το μέγα μυστήριο της Εκκλησίας.\nΤότε οι Χριστιανοί, μέσα στην ελευθερία των τέκνων του Θεού την οποία Εκείνος τους έδωσε και για την οποία χαίρουν· αγαπούν και νοιάζονται ο ένας τον άλλο.\nΑποχτούν κοινότητα σκέψης και τρόπου. Γίνονται κοινότητα σε όλα, στην χαρά, στην θλίψη, στις ανάγκες, στην άνεση.\nΤότε οι αρετές που φυτρώνουν σιγά-σιγά στην καρδιά αρχίζουν να καρποφορούν και όλοι οι άνθρωποι (δικοί μας και ξένοι) γίνονται αδέρφια μας.\nΓνωρίζοντας την αδυναμία και το τρεπτό της φύσεως οι χριστιανοί αγωνίζονται για όσο γίνεται μεγαλύτερη μετοχή στην χάρη του αγίου Πνεύματος.\nΌχι μηχανικά, με μόνη την μετοχή στα μυστήρια, αλλά ουσιαστικά.\nΜε την βοήθεια των μυστηρίων, στην ελευθερία από τον ψυχοσωματικό εγωισμό που εμποδίζει την αγάπη και ανακόπτει την πορεία προς την αδερφό.\nΣτην γιορτή λοιπόν της αγίας Πεντηκοστής που είναι φανέρωση του τρόπου της Εκκλησίας, οι χριστιανοί (την παραμονή) προσεύχονται για τους αδερφούς τους που έχουν φύγει από αυτόν τον κόσμο και έχουν περάσει στην κατάσταση που προσδιορίζεται μόνον από την παρουσία του Χριστού.\nΣτο μέτρο που κάποιος έγινε μέτοχος των αρετών του Χριστού, τόσο Του μοιάζει, τόσο άνεση έχει στην σχέση μαζί Του.\nΟι μάρτυρες και οι Άγιοι, μεγάλη· οι υπόλοιποι χριστιανοί, ανάλογα.\n«Ἀστήρ ἀστέρος, διαφέρει ἐν δόξῃ». Ατυχώς κάποιοι, πολύ λίγο ή και επικίνδυνα λίγο, ώστε το πρόσωπο του Χριστού να είναι γι’ αυτούς ξένο ή και ενοχλητικό!\nΈρχεται λοιπόν τώρα η Εκκλησία του Χριστού και προσεύχεται με την Ευχαριστία την παραμονή της αγίας Πεντηκοστής, (που είναι η γιορτή της δυνατότητος της ανθρώπινης αλλαγής), και παρακαλεί τον Κύριο της ζωής και του θανάτου, τον Δεσπότη Χριστό, για όλους όσοι βρίσκονται ενώπιον Του: Να παραβλέψει αδυναμίες.\nΝα συγχωρήσει λάθη. Να παραγράψει αγνοήματα.\nΝα δώσει ζωή.\nΝα φέρει ελπίδα αναπαύσεως.\nΗ Εκκλησία παρακαλεί και ικετεύει.\nΟ Χριστός θέλει. Η τραγωδία είναι ότι ίσως κάποιος δεν επιθυμεί καμμιά αλλαγή…\nΑκόμα και την επομένη μετά το ψυχοσάββατο ημέρα της Πεντηκοστής, όλη η Εκκλησία γονατιστή παρακαλεί για όσους έχουν φύγει «Δέξου Κύριε δεήσεις και ικεσίες και ανάπαυσε όλους τους γονείς, τους αδερφούς, τα τέκνα όλων και κάθε άνθρωπο, όλους όσους έχουν πεθάνει, στην αγκαλιά του Αβραάμ, του Ισαάκ και του Ιακώβ…».\nΗ συμμετοχή μας λοιπόν στην γιορτή ας γίνει μια προσπάθεια κατανόησης της σχέσης μας με το Άγιο Πνεύμα (κάθαρση-φωτισμό).\nΜετοχή στα χαρίσματα του που μόνον στην Εκκλησία υπάρχουν και δίνονται. Αγάπη για την Εκκλησία, τους αδερφούς μας δηλαδή, ζωντανούς και κεκοιμημένους.\nΚάποια στιγμή και μεις θα χρειαστούμε αυτή την αγάπη.\nBy Ι.Ν ΜΕΓΑΛΗΣ ΠΑΝΑΓΙΑΣ - ΑΓΙΟΥ ΔΗΜΗΤΡΙΟΥ ΘΗΒΩΝ in Επίκαιρες Πνευματικές Αναζητήσεις on 13 Ιον. 2019 .\n← Να συνεχίσεις το δρόμο σου με θάρρος …\t«Η Θεία Λειτουργία είναι ένας αρραβώνας με τον Χριστόν, ένας γάμος» →


ΠΑΟΚ: Επιμένει "γαλλικά" μετά τους Λεβέκ και Εντόι\nΣτη γαλλική αγορά έχει στραφεί ο ΠΑΟΚ για να βρει τους παίκτες που θα στελεχώσουν το ρόστερ του ενόψει της νέας αγωνιστικής περιόδου.\nΗ πρώτη ουσιαστικά καλοκαιρινή μεταγραφή, αν εξαιρέσει κανείς το Δημήτρη Λημνιό που έκλεισε από τον Απρίλιο, ήταν ο Ντόριαν Λεβέκ. Από την Γκινγκάμπ και το γαλλικό πρωτάθλημα. Ο Σέιχ Εντόι αγωνιζόταν στο ίδιο πρωτάθλημα, με την Ανζέ, πριν μείνει ελεύθερος και ξεκινήσει διαπραγματεύσεις με τον ΠΑΟΚ.\nΤο ίδιο και ο 26χρονος μέσος, Μπένζαμιν Αντρέ της Ρεν, την περίπτωση του οποίου κοίταξε σοβαρά ο Λούμπος Μίχελ, όπως και αυτή του Πορτογάλου κεντρικού αμυντικού Πέδρο Μέντες, αλλά και του Οσκαρ Τρέχο της Τουλούζ, που την Τετάρτη συμφώνησε με τη Ράγιο Βαγιεκάνο.\nΕκεί έπαιζε μέχρι τον Ιανουάριο και ο Πέδρο Ενρίκε, μέχρι να μετακομίσει στην Τούμπα. Γενικά στον ΠΑΟΚ θεωρούν πως στο Σαμπιονά μπορούν να βρουν παίκτες "λαβράκια", που θα ανεβάσουν το επίπεδο της ομάδας και γι αυτό επιμένουν σε αυτή την αγορά.


Τα 12 πιο επικίνδυνα τρόφιμα στην εγκυμοσύνη – Fertilovit®\nΤα 12 πιο επικίνδυνα τρόφιμα…\nΗ ισορροπημένη διατροφή είναι πολύ σημαντική για την υγεία, αλλά έχει ακόμα μεγαλύτερη σημασία στη διάρκεια της εγκυμοσύνης, αφού η μητέρα πρέπει να τρέφεται με τρόπο που εξασφαλίζει την επαρκή χορήγηση θρεπτικών συστατικών στο μωρό που μεγαλώνει μέσα της.\nΠαρότι τα περισσότερα τρόφιμα είναι ασφαλή για κατανάλωση στη διάρκεια της κυήσεως, υπάρχουν ορισμένα που δεν είναι ωφέλιμα (π.χ. διάφορα επεξεργασμένα κρεατικά, τηγανητά κ.λπ.) και πρέπει να καταναλώνονται σποραδικά (έως καθόλου), καθώς και άλλα που είναι επικίνδυνα και πρέπει να αποφεύγονται εντελώς.\nΝα ποια είναι αυτά τα επικίνδυνα τρόφιμα για την εγκυμοσύνη:\n1. Ωμό κρέας\nΤο ωμό κρέας αποτελεί ένα από τα πιο επικίνδυνα τρόφιμα στην εγκυμοσύνη. Αν και το ταρτάρ ακούγεται πολύ δελεαστικό, οι έγκυοι πρέπει να αποφεύγουν τα ωμά κρέατα, είτε είναι κόκκινα (μοσχάρι, χοιρινό, αρνί κ.λπ.) είτε λευκά (π.χ. κοτόπουλο), διότι υπάρχει κίνδυνος δηλητηρίασης με επικίνδυνα βακτήρια όπως τα κολοβακτηριοειδή (σε αυτά ανήκει, π.χ., το e.coli), το τοξόπλασμα και η σαλμονέλα.\n2. Μη παστεριωμένα αλλαντικά.\nΤα αλλαντικά που παράγονται από ωμά, μη παστεριωμένα κρεατικά δεν είναι ασφαλή διότι μπορεί να είναι μολυσμένα με το βακτήριο λιστέρια. Αν και οι δηλητηριάσεις από λιστέρια είναι πάρα πολύ σπάνιες, οι έγκυοι πρέπει να ξέρουν ότι αν μολυνθούν, οι συνέπειες για το μωρό τους μπορεί να είναι τρομακτικές (η λιστέρια μπορεί να διαπεράσει τον πλακούντα και να φτάσει στο μωρό) ενώ υπάρχει και κίνδυνος αποβολής.\n3. Ψάρια με υδράργυρο.\nΣε ορισμένα μεγάλα ψάρια, ιδίως εισαγόμενα (π.χ. καρχαρίας, ξιφίας, βασιλικό σκουμπρί, πλακολεπιδόψαρο) έχουν βρεθεί υψηλά επίπεδα βαρέων μετάλλων, όπως ο υδράργυρος, εξαιτίας της περιβαλλοντικής ρύπανσης, οπότε πρέπει να αποφεύγονται. Μικρότερες ποσότητες έχουν επίσης βρεθεί και σε τόνους σε κονσέρβα, οπότε πρέπει να καταναλώνονται με μέτρο. Συμβουλευθείτε τον μαιευτήρα σας για τα είδη των ψαριών που πρέπει να τρώτε. Μην ξεχνάτε ότι τα ψάρια είναι μία από τις θρεπτικότερες τροφές για τα αναπτυσσόμενα έμβρυα, καθώς είναι πλούσια σε θρεπτικά συστατικά (π.χ. βιταμίνες Α, D, Β12 και Β6, ασβέστιο, ψευδάργυρο, σίδηρο, φώσφορο, κάλιο, ιώδιο, σελήνιο, ωμέγα-3 λιπαρά οξέα).\n4. Καπνιστά θαλασσινά και ψάρια.\nΤα μοναδικά καπνιστά ψαρικά και θαλασσινά που είναι κατάλληλα για την εγκυμοσύνη είναι όσα βρίσκονται σε κονσέρβα. Τα υπόλοιπα δεν συνιστώνται για τις εγκύους, διότι μπορεί να φέρουν το βακτήριο λιστέρια. Επιπλέον, η επεξεργασία των φρέσκων συνήθως απαιτεί προσθήκη άλατος, επομένως η περιεκτικότητά τους σε αλάτι είναι πολύ υψηλή για τη μητέρα και το μωρό. Αν θέλετε οπωσδήποτε να τα φάτε, ξεπλύνετέ τα με νερό και μαγειρέψτε τα πρώτα.\n5. Ωμά οστρακόδερμα.\nΗ πλειονότητα των τροφικών δηλητηριάσεων από θαλασσινά προκαλούνται από τα μισομαγειρεμένα οστρακόδερμα (μύδια, στρείδια κ.λπ.). Τα ωμά είναι ακόμα πιο επικίνδυνα και συνιστάται σε όλους να τα αποφεύγουν, πόσο μάλλον στις εγκύους.\n6. Ωμά αυγά.\nΜπορεί κάποτε να τρώγαμε ανέμελα ωμά αυγά χτυπητά αυγά με ζάχαρη, αλλά και τότε και τώρα υπάρχει κίνδυνος να είναι μολυσμένα με σαλμονέλα. Ο ίδιος κίνδυνος υπάρχει και για οτιδήποτε παρασκευάζεται από ωμά, μη παστεριωμένα αυγά (π.χ. μαγιονέζες, παγωτά, σάλτσες για τη σαλάτα του Καίσαρα, σος Hollandaise κ.λπ.). Επομένως, μην τρώτε ωμά αυγά στο σπίτι, μην τρώτε οτιδήποτε περιέχει ωμά αυγά και βεβαιωθείτε πως τα συνοδευτικά και οι σος που προσθέτετε στο φαγητό σας παρασκευάζονται από παστεριωμένα αυγά.\n7. Μαλακά τυριά.\nΠοτέ δεν μπορεί κανείς να ξέρει αν ένα τυρί περιέχει λιστέρια. Ο κίνδυνος αυτός είναι μεγαλύτερος με τα μαλακά τυριά, όπως το μπρι, το καμαμπέρ, το ροκφόρ, η γκοργκοντζόλα, ακόμα και η φέτα, επομένως προσπαθήστε να τα αποφύγετε, ιδίως εάν δεν ξέρετε αν έχουν παρασκευαστεί από παστεριωμένο γάλα. Αν έχουν παρασκευαστεί από παστεριωμένο γάλα, λογικά θα είναι ασφαλή.\n8. Μη παστεριωμένο γάλα.\nΚαι εδώ υπάρχει κίνδυνος λιστέριας. Φροντίστε να πίνετε μόνο παστεριωμένο.\nΑπό τα πατέ τα μόνα που είναι ασφαλή για την εγκυμοσύνη είναι όσα βρίσκονται σε κονσέρβα και τα μακράς διαρκείας που δεν χρειάζονται φύλαξη στο ψυγείο όταν βρίσκονται σε κλεισμένο δοχείο.\nΟι ποσότητες καφεΐνης μέχρι 200 mg την ημέρα γενικά θεωρούνται ασφαλείς στην εγκυμοσύνη. Εάν όμως υπάρχουν μερικές ενδείξεις ότι ίσως και να μην είναι, οπότε αν δεν σας είναι απαραίτητο, καλό είναι να την αποφύγετε. Αν δεν μπορείτε, τουλάχιστον μην την καταναλώσετε κατά το πρώτο τρίμηνο της κυήσεως, διότι είναι η περίοδος της εγκυμοσύνης με τον υψηλότερο κίνδυνο αποβολής και μερικές μελέτες έχουν συσχετίσει την καφεΐνη με τις αποβολές. Σε κάθε περίπτωση συμβουλευτείτε το γιατρό σας για το τί είναι το καλύτερο για εσάς.\nΝα θυμάστε ότι εκτός από τον καφέ, άλλες πηγές καφεΐνης είναι τα αναψυκτικά τύπου κόλα, τα αθλητικά ροφήματα, οι σοκολάτες, το μαύρο τσάι, το σοκολατούχο γάλα, καθώς και ορισμένα αλείμματα, γλυκίσματα, κέικ και καραμέλες.\nΔεν υπάρχει ΚΑΜΙΑ ποσότητα αλκοόλ που να είναι ασφαλής στην εγκυμοσύνη, επομένως μην πίνετε κανενός είδους οινοπνευματώδες ποτό. Έχει βρεθεί ότι η έκθεση των εμβρύων στο αλκοόλ μπορεί να υπονομεύσει την υγιή ανάπτυξή τους, ενώ η κατάχρηση οδηγεί στο σύνδρομο εμβρυϊκού αλκοολισμού που έχει οργανικές, ψυχικές και αναπτυξιακές επιπτώσεις, καθώς και σε άλλες αναπτυξιακές διαταραχές.\nΗ αποφυγή του αλκοόλ ιδανικά πρέπει να αρχίσει πριν τη σύλληψη, ενώ ούτε οι γυναίκες που θηλάζουν επιτρέπεται να πίνουν αλκοόλ διότι μέσω του μητρικού γάλακτος θα το καταναλώνει και το μωρό.\n12. Άπλυτα φρούτα και λαχανικά.\nΠαρότι τα φρούτα και οι σαλάτες είναι κάτι παραπάνω από απαραίτητες στην έγκυο, στο πλαίσιο της υγιεινής διατροφής, φροντίστε να πλένετε πολύ καλά τα λαχανικά και τα φρούτα σε τρεχούμενο νερό πριν τα καταναλώσετε, για να απομακρύνετε τυχόν επιβλαβή βακτήρια (όπως το τοξόπλασμα που μπορεί να τα μολύνει στο χωράφι από τις ακαθαρσίες των γατιών, των μολυσμένων τρωκτικών, των πτηνών κ.λπ.).\nΗ περίοδος της εγκυμοσύνης έχει ιδιαίτερες διατροφικές απαιτἠσεις και δεν υπάρχει τίποτα πιο σημαντικό από το να γνωρίζει μία γυναίκα ποιες είναι οι σωστές οδηγίες που πρέπει να ακολουθήσει. Σύμφωνα με τις διεθνείς κατευθηντήριες οδηγίες, υπάρχουν κάποια τρόφιμα που απαγορεύονται για λόγους ασφάλειας και κάποια άλλα στα οποία απαιτείται ιδιαίτερη προσοχή. Εάν είστε έγκυος και έχετε οποιαδήποτε αμφιβολία για την ασφάλεια των τροφίμων που καταναλώνετε, συμβουλευτείτε το γιατρό σας.\nΓια να μη χάνετε ποτέ τα πιο επίκαιρα νέα για την εγκυμοσύνη σας και για να μαθαίνετε πρώτοι για τις δράσεις και τις προωθητικές μας ενέργειες, εγγραφείτε στο Εxclusive Members Club Fertilovit Greece ΕΔΩ\nCategories: Fertilovit Blog, Εγκυμοσύνη 19 Μαρτίου, 2019\nPreviousPrevious post:Στυτική δυσλειτουργία: ποια συστατικά βοηθούν στην αντιμετώπιση του προβλήματοςNextNext post:Σπέρμα: 7 φυσικοί τρόποι για να βελτιώσετε την ποιότητά του


KarpetShow.gr - Αυτός,αυτοί και πολλά μυστήρια...\nΜετά από δυο αναβολές αρχίζει σήμερα το ελληνικό πρωτάθλημα. Που για να είμαι ειλικρινής μου μοιάζει το πιο μυστηριώδες των τελευταίων χρόνων. Κυρίως γιατί, πριν αρχίσει, δεν βλέπω κανένα που να έχει σκοπό να το κερδίσει ποντάροντας στο ποδόσφαιρο που θα παίξει. Δεν είναι κάτι παράξενο για να ελληνικά μας δεδομένα. Είναι όμως αξιοσημείωτο ότι μοιάζει με ασθένεια που τους έχει χτυπήσει όλους ταυτόχρονα. Εμβόλιο για αυτό που στην Ελλάδα μάθαμε να αποκαλούμε «βαθμοθηρία», ενώ είναι απλά μια απολύτως τεμπέλικη προσέγγιση του ποδοσφαίρου, δεν υπάρχει. Ασε που και να υπήρχε θα ήταν όλοι αρνητές του.\nΤρια πράγματα ταυτόχρονα\nΌταν το προηγούμενο πρωτάθλημα το έχει κερδίσει ο Ολυμπιακός με 26 βαθμούς διαφορά από τον δεύτερο, έχοντας στην κανονική του διάρκεια 21 νίκες, 4 ισοπαλίες και 1 ήττα, για να υπάρξει ανταγωνισμός σε αυτό που ξεκινά θα πρέπει να συμβούν τρία πράγματα ταυτόχρονα. Το πρώτο να μην ενισχυθεί περισσότερο ο Ολυμπιακός. Το δεύτερο να ενισχυθούν πολύ και σοβαρά οι υπόλοιποι. Το τρίτο να παίξουν οι ανταγωνιστές του ποδόσφαιρο καλύτερο από αυτό που έπαιξε αυτός πέρυσι. Παραβλέπω την τρίτη παράμετρο γιατί το τι ποδόσφαιρο παίζουν οι ομάδες δεν απασχολεί κανένα. Μένουμε στα δυο πρώτα.\nΟ Ολυμπιακός δεν προκύπτει ότι ενισχύθηκε. Δεν έχει πια τον Σα, τον Χολέμπας, τον Μπρούμα, τον Χασάν και αρχικά και τον «άσωτο υιό» Σεμέδο και τον τραυματία Φορτούνη. Οι παίκτες που έφυγαν έδωσαν πέρυσι στον Ολυμπιακό, μόνο στο πρωτάθλημα 26 γκολ – χωρίς να μετράω τις ασίστ τους. Ο Ολυμπιακός απέκτησε αρκετούς που υπόσχονται πως θα βοηθήσουν, αλλά το τι μπορούν οι νεοφερμένοι του αποτελεί μυστήριο και τα βιογραφικά τους δεν μας βοηθάνε να το καταλάβουμε: οι τέσσερεις νεοφερμένοι κυνηγοί του π.χ (ο Τικίνιο, ο Ρόνι Λόπεζ, ο Ονιεκούρο και ο νεαρός Ακιμπού Καμαρά) πέρυσι δεν έχουν πετύχει όλοι μαζί πάνω από 15 γκολ, παίζοντας ωστόσο σε άλλα πρωταθλήματα.\nΟλο το καλοκαίρι η συζήτηση για τον Ολυμπιακό κατέληγε στο πως βλέπει κανείς το μπουκάλι. Οποιος το βλέπει μισοάδειο λέει ότι ο Ολυμπιακός έκανε φέτος ό,τι είχε σταματήσει να κάνει τα τρία τελευταία χρόνια όταν λειτούργησε ως ομάδα που δεν έμοιαζε ελληνική: έβαλε πολλά και δύσκολα στοιχήματα που είναι δύσκολο να βγουν όλα. Στοιχήματα δεν είναι μόνο οι νεοφερμένοι του (όλοι και για διαφορετικούς λόγους μάλιστα) αλλά και οι αντοχές πολλών περσινών του ηρώων. Ο Ελ Αραμπί βαδίζει προς τα 34 και ο Βαλμπουενά προς τα 38: και οι δυο μοιάζουν αναντικατάστατοι. Ο Μασούρας και ο Μπουχαλάκης έρχονται από την καλύτερη σεζόν της καριέρας τους και δεν ξέρω κατά πόσο μπορεί να την επαναλάβουν. Ο Ανδρούτσος, ο Ρέαπτσουκ και ο Λαλά που δεν μπορώ να φανταστώ τι περιθώρια βελτίωσης έχουν είναι απαραίτητοι. Και οι στόπερ που έχουν προβάδισμα για την ενδεκάδα (Παπασταθόπουλος, Μπα και Σισέ) δεν ξέρω πόσο καλοί μπορεί να είναι χωρίς το Σεμέδο. Οποιος το μπουκάλι το βλέπει μισογεμάτο λέει ότι ο Ολυμπιακός απλά δεν ενισχύθηκε στα ακραία μπακ, αλλά κατά τα άλλα είναι πιο γεμάτος: το σπουδαιότερο στην περίπτωσή του είναι πως ακόμα κι αν δείξουν δυσκολίες προσαρμογής οι νεοφερμένοι, υπάρχουν παλιοί που μπορούν στα ματς του ελληνικού πρωταθλήματος να δώσουν νίκες.\nΗ σταθερή αξία του Ολυμπιακού είναι ο προπονητής του. Αλλά ο Πέδρο Μαρτίνς έχει συμπληρώσει τρία χρόνια στον πάγκο κι αν κανείς στην ιστορία της ομάδας δεν έχει συμπληρώσει τέσσερα χρόνια κάποιος λόγος θα υπάρχει. Αυτό που θέλω να πω γνωρίζοντας τον Ολυμπιακό είναι πως αν δεν υπάρξει βελτίωση της εικόνα του Ολυμπιακού σε σχέση με τα φιλικά και για τον καλό προπονητή του η χρονιά θα ναι δύσκολη: το καλοκαίρι το ολοκλήρωσε με τρία ματς αήττητος στην Ευρώπη και η γκρίνια για τις επιλογές του δεν έλειψε. Πλέον όταν ο Ολυμπιακός δεν κερδίζει φταίει αυτός και μόνο.\nΜε αντίπαλο κυρίως τη γκρίνια\nΕνισχύθηκαν όμως σοβαρά οι υπόλοιποι; Ετσι μοιάζει αλλά δεν παίρνω όρκο: δεν πιστεύω ούτε το 25% όσων γράφονται για δυνατότητες νεοφερμένων παικτών.Αν ακους όσα λέγονται νομίζεις πως ο Παλάσιος θα πάρει τη Χρυσή Μπάλα, ο Ονιεκούρο ήταν στη Ρεάλ, ο Ζούμπερ τον Ιανουάριο θα πάει στη Γιούβε κτλ. Ο ΠΑΟΚ έφερε πίσω το Ρασβάν Λουτσέσκου και ποντάρει τα πάντα σε αυτόν. Εχει 16 παίκτες με συμβόλαια που λήγουν του χρόνου, έχει μια βασική ενδεκάδα με μέσο όρο ηλικίας κοντά στα 30, δεν έχει αντικαταστήσει με παίκτες ανάλογης αξία τον Τζόλη, τον Γουάρντα, τον Μπάμπα, τον Κρμέντσικ που πέρυσι τον βοήθησαν. Θα είναι η πιο δεμένη ομάδα από όλες στην αρχή, αλλά παραγωγικά δεν είναι θεαματικός και δεν φοβίζει. Η ΑΕΚ απέκτησε μια ολόκληρη ενδεκάδα, αλλά πολλοί από όσους ήρθαν επέστρεψαν στην Ελλάδα, δηλαδή είναι γνωστά μεγέθη και δεν ξέρω πόσο μπορούν ν αλλάξουν τη μοίρα της: ο Χατζισαφί, ο Τζαβέλας, ο Βράνιες, ο Αραούχο όλοι γνωρίζουν τι μπορεί να δώσουν – θα ναι δύσκολο να κάνουν τη διαφορά. Ο Παναθηναϊκός έχει κι αυτός να παρουσιάσει φέτος μερικούς παίκτες πολλά υποσχόμενους, αλλά στην άμυνα μοιάζει κομμάτι άδειος. Κι αν ο Παλάσιος, ο Βιδάλ, ο Λούντκβιστ χρειαστούν χρόνο προσαρμογής θα αρχίσει γκρίνια. Από τη γκρίνια κινδυνεύουν όλοι: ακόμα κι ο Αρης που μου μοιάζει μεταγραφικά ο πιο ενισχυμένος. Ο Καμαρά, ο ΕνΝτιαγέ, ο Ιτούρμπε μεγάλωσαν πάρα πολύ τις προσδοκίες. Και υπάρχει κι ένα -6 που η ομάδα του Μάντζιου πρέπει να σβήσει κερδίζοντας ματς με τους άλλους μεγάλους: αν δεν το κάνει θα φανεί ότι πρόκειται για ντεζαβαντάζ πολύ μεγαλύτερο από όσο μοιάζει σήμερα.\nΚανείς δεν είχε ένα ήσυχο καλοκαίρι – τουλάχιστον από αυτή την άποψη ξεκινούν όλοι από την ίδια βάση. Ο Ολυμπιακός αποκλείστηκε από το Τσάμπιονς λιγκ πριν φτάσει στα play off του, αλλά του συνέβησαν κι άλλα χειρότερα. Εχασε με τραυματισμούς τον Φορτούνη και τον Τικίνιο. Πριν τη Νέφσκι είχε δέκα παίκτες με προβλήματα εξαιτίας του κορωνοϊού, πράγμα που δημιούργησε προβλήματα στην προετοιμασία του. Η σύλληψη του Σεμέδο αναστάτωσε την επικαιρότητα του, περισσότερο από τις περιπέτειες των Καμαρά στη Γουινέα. Κάποιες μεταγραφές που έμοιαζαν τελειωμένες δεν ολοκληρώθηκαν – έχει ένα έλλειμα ενθουσιασμού παρά τα 12 χιλιάδες διαρκείας εισιτήρια. Όμως προβλήματα είχαν όλοι. Ο ΠΑΟΚ δεν βρήκε τον μεσοεπιθετικό που ο Λουτσέσκου έψαχνε και χρειάστηκε να δώσει τον υπερ πάντων αγώνα για να αποκλείσει τη Ριέκα. Στα φιλικά δεν έλαμψε, όπως άλλωστε και ο Παναθηναϊκός που κέρδισε μόνο ένα: το τελευταίο με τη Λαμία. Η ΑΕΚ και ο Αρης αποκλείστηκαν από την Βελέζ και την Αστάνα: σε άλλες εποχές ένα τέτοιο χτύπημα καλοκαιριάτικα θα κατέστρεφε τη σεζόν τους – η ψυχραιμία ήταν υποχρεωτική συνθήκη. Αλλά η πρώτη αποτυχία της σεζόν στερεί το περίφημο διάστημα χάριτος: θα κριθούν από τους οπαδούς τους σκληρά εξ αρχής.\nΗταν πρόβλημα οι προπονητές;\nΟ ΠΑΟΚ, ο ΠΑΟ και η ΑΕΚ έχουν νέους προπονητές: ο Λουτσέσκου, ο Γιοβάνοβιτς, ο Μιλόγεβιτς ξέρουν που ήρθαν και οι διοικήσεις ποντάρουν πολλά στην παρουσία τους. Η δική μου υποψία ωστόσο είναι ότι οι περσινές αποτυχημένες τους χρονιές δεν προέκυψαν γιατι οι προπονητές τους ήταν κακοί ή το υλικό τους άθλιο, αλλά γιατί ως εταιρίες είχαν προβλήματα μάνατζμεντ. Ο ΠΑΟ έχει ένα ιδιοκτήτη που φταίει ακόμα και για τα πέναλτι που χάνει κάποιος παίκτης: αυτή η εσωστρέφεια πάντα πληρώνεται. Ο ΠΑΟΚ έχει ένα ιδιοκτήτη που τον διοικεί μέσω βιντεοκλήσεων: πέρυσι όλοι συζητούσαν που είναι ο Ιβάν Σαββίδης και η απουσία του ήταν το μεγάλο άλλοθι σε κάθε αποτυχία. Η δε ΑΕΚ πληρώνει κυρίως την αδυναμία της διοίκησής της να στηρίξει τον εκάστοτε προπονητή: όποιος κάθεται στον πάγκο της υπάρχει για να φορτωθεί στην πρώτη στραβή ευθύνες άλλων. Εγώ νομίζω ότι αυτές ήταν οι βασικές αιτίες της περσινής αποτυχίας αυτών των ομάδων: όλες είχαν προβλήματα διοικητικού χαρακτήρα που δεν είχε ο Ολυμπιακός. Που προφανώς κουράστηκε να λειτουργεί ως κανονική ομάδα και κάνει από την αρχή του καλοκαιριού πολλά ώστε να αποκτήσει κι αυτός τις δικές του εσωστρέφειες.\nΌλα στα play off\nΤι προβλέπω; Ο ΠΑΟΚ, η ΑΕΚ κι ο ΠΑΟ αποκλείεται να είναι όσο κακοί ήταν πέρυσι: τα γήπεδα θα έχουν κόσμο και η παρουσία του κόσμου λογικά θα επιβάλει λίγη μεγαλύτερη σοβαρότητα. Ο Αρης μου μοιάζει και ενισχυμένος και ψύχραιμος ενώ ομάδες όπως ο Αστέρας, ο Ατρόμητος, ο ΟΦΗ, ο Βόλος θα κόψουν αρκετούς βαθμούς από όλους. Θα δούμε ίσως το πρώτο πρωτάθλημα που θα κριθεί στα play off. Εκτός αν οι παίκτες που πήρε ο Ολυμπιακός αποδειχτούν καλύτεροι από αυτούς που έφυγαν. Για την ώρα, εγώ αν το μπουκάλι είναι μισογεμάτο ή μισοάδειο, δεν το ξέρω…


Φαροφύλακες: Από 1/9/2013 μπορούμε να αυτοδηλητηριαζόμαστε...τρώγοντας ληγμένα\nστο Ελληνικό λεξικό και φυσικά για την οποία απλώς μπορούσανε να πούνε ότι οι μαυραγορίτες γυρίζουνε και θα σας πουλάμε ότι θέλουμε.\nΚαι ας πάρουμε τα πράγματα από την αρχή. Όσοι γνωρίζουν από δημόσια υγεία και φυσικά νομίζω είναι πολλοί, ξέρουν, γιατί και πως μπαίνει η ημερομηνία λήξεως ενός προϊόντος και οι συνθήκες διατήρησης του. Αυτό σημαίνει ότι για κάθε προϊόν, η ημερομηνία λήξης είναι διαφορετική και εξαρτάται από το πόσο ευπαθή, είναι το προϊόν.\nΠολλοί τελευταία βγήκαν και είπαν ότι άλλο είναι ημερομηνία κατανάλωσης και άλλο ημερομηνία λήξης. Βέβαια εδώ θα συμφωνήσουμε ότι αυτός που το λέει δεν ξέρει καν τι λέει και φυσικά δεν έχει ιδέα από θέματα δημόσιας υγείας. Και ας πάρουμε μερικούς ορισμούς:\nΗ ημερομηνία λήξης είναι η ελάχιστη ημερομηνία που μπορεί να αλλοιωθεί ένα προϊόν και φυσικά αυτό έχει να κάνει με την ευπάθεια του. Έτσι για τα ευπαθή προϊόντα, αυτή είναι σύντομη, αν και έγιναν προσπάθειες ακόμα και στο γάλα για να παραταθούν οι ημερομηνίες και κατάφεραν να κερδίσουν μερικές μέρες. Έτσι τα μη ευπαθή προϊόντα έχουν ημερομηνία λήξης ακόμα και έναν χρόνο. Από την ημερομηνία αυτή και μετά όλα τα προϊόντα είναι ευπαθή. Βέβαια και για αυτό ο κατασκευαστής δίνει και την εγγύηση του για το προϊόν.\nΆρα ημερομηνία λήξης και ημερομηνία κατανάλωσης είναι ακριβώς η ίδια.\nΟι τροφογενείς λοιμώξεις, είναι ένα επικίνδυνο κομμάτι που κοστίζει αρκετά λεφτά στην δημόσια υγεία φυσικά πολύ επικίνδυνο για αυτόν που θα πάθει την λοίμωξη αυτή.\nΕξ άλλου σε όλον τον κόσμο στα προϊόντα, αναφέρονται μόνο οι ημερομηνίες λήξης των προϊόντων και τίποτα άλλο. Οι διάφορες εφευρέσεις από διάφορους επιτήδειους που χρησιμοποιούν και επιστήμονες για να αποδείξουν αυτό που η επιστήμη έχει δείξει είναι μάταιη και δυστυχώς για τους επιστήμονες πέφτουν σε μεγάλο ολίσθημα και μάλιστα ολίσθημα ακόμα και της ίδιας τους της ύπαρξης ως επιστήμονες ή εσκετζίδες ή υπηρέτες σκοτεινών συμφερόντων. Αν πραγματικά δεν υπάρχει κίνδυνος τότε ας πάρουν την ευθύνη για τις επιπτώσεις και όχι να ρίχνουμε την ευθύνη στον καταναλωτή.\nΑλλά ας δούμε μερικές χρήσιμες πληροφορίες για μερικά προϊόντα που καταναλώνουμε.\nΈτσι για το φρέσκο γάλα (παστεριωμένο), οι ημέρες διατήρησης του, είναι 3-5 μέρες σε ψυγείο και σε θερμοκρασίες από 2-6° C και η παστερίωση γίνεται στους 75° C για 15 δευτερόλεπτα ή στους 60° C για μισή ώρα. Το γάλα υψηλής παστερίωσης γίνετε στους 110°-127° C και διατηρείται σε ψυγείο στους 2°-6° C, για 20-30 μέρες. Το γάλα μακράς διαρκείας γίνεται στους 135° C και για την συντήρηση του δεν απαιτείται ψυγείο, αλλά παρά μόνο μετά το άνοιγμα του, ενώ η διάρκεια του είναι από μήνες έως και χρόνο.\nΤα σακχαρούχα και τα συμπυκνωμένα γάλατα, γίνονται σε συνθήκες όπου εξατμίζεται με θερμότητα μέρος του νερού του γάλατος και για τα σακχαρούχα έχουμε την προσθήκη ζάχαρης που λειτουργεί σαν φυσικά συντηρητικό. Τα γάλατα σε σκόνη γίνονται με εξάτμιση όλου του νερού πάνω σε θερμαινόμενες πλάκες.\nΣε όλους τους τύπους γάλατος που αναφέραμε απαγορεύεται η χρήση συντηρητικών. Βέβαια στους τύπους που χρησιμοποιούνται υψηλές θερμοκρασίες μπορεί να υπάρχει και μικρή αλλοίωση των θρεπτικών συστατικών του γάλατος, χωρίς όμως να χάνει την διατροφική αξία του, το γάλα. Επίσης το φρέσκο γάλα, μπορεί να είναι και αναπαστεριωμένο. Στο κάτω μέρος του μπουκαλιού ή της χάρτινης συσκευασίας υπάρχει ένας αριθμός, με αντιστοιχία από το 1-5 και αντιστοιχεί στις φορές που γύρισε το γάλα στην βιομηχανία για αναπαστερίωση.\nΒέβαια μετά την 3ηαναπαστερίωση το γάλα χάνει την γεύση του, αποτέλεσμα της θερμικής απώλειας οργανοληπτικών στοιχείων του και καλό είναι να αγοράζεται μέχρι την 2-3η αναπαστερίωση. Αυτές οι συνθήκες καθορίζονται ως οι ελάχιστες ημερομηνίες που ένα προϊόν μπορεί να αλλοιωθεί. Βέβαια πολλές φορές και λόγο κακής συντήρησης, βρίσκονται και προϊόντα που η λήξη τους, δεν έχει έρθει, να είναι αλλοιωμένα, λόγω κακής συντήρησης κατά την μεταφορά αλλά και κατά την διατήρηση τους. Άλλες πάλι φορές τα προϊόντα δεν αλλοιώνονται ή αλλοιώνονται μερικώς χωρίς κίνδυνο για την δημόσια υγεία και μετά την ημερομηνία λήξης.\nΌμως, σε κάθε περίπτωση μετά την ημερομηνία λήξης μπορεί να είναι επικίνδυνα για αυτούς που τα καταναλώνουν και φυσικά θα πρέπει να καταστρέφονται. Όσον αναφορά στα γάλατα, τα ληγμένα φρέσκα γάλατα τις περισσότερες φορές καταλήγουν σε παραγωγή για την δημόσια υγεία τυριών, αριανών, γιαουρτιού και άλλων γαλακτοκομικών προϊόντων που αφού ξαναβραστούν γίνονται τυριά και άλλα προϊόντα ποιο ανθεκτικά και δεν αποτελούν κίνδυνο για την δημόσια υγεία.\nΤα υπόλοιπα προϊόντα έχουν ημερομηνία λήξης, σχετίζοντας την πιθανή ημερομηνία που μπορεί να αλλοιωθούν. Έτσι μη ευπαθή προϊόντα όπως τα όσπρια και τα ζυμαρικά έχουν ημερομηνίες λήξης μεγάλου εύρους που μπορεί και να είναι και ένας χρόνος. Μετά την παρέλευση της ημερομηνίας μπορεί να αλλοιωθούν πολλά από τα οργανοληπτικά συστατικά τους, να είναι ποιο εύθραυστα (μακαρόνια) ή να θέλουν περισσότερο βράσιμο κλπ που σημαίνει ότι πολλές πρωτεΐνες καταστρέφονται. Επίσης καθαριστικά, όπως οι χλωρίνες και άλλα χάνουν την απολυμαντική δράση τους και φυσικά όσο και αν ρίχνουμε δεν θα έχουμε το επιθυμητό αποτέλεσμα.\nΕπίσης η κατανάλωση π.χ κονσερβών μπορεί να αποβεί ακόμα και μοιραία για την υγεία, αφού εκτός από την αλλοίωση των συστατικών μπορεί να υπάρχουν και κρούσματα αλλαντίασης ή άλλων τροφογενών λοιμώξεων και μάλιστα επικίνδυνων όπως η Σαλμονέλα, η αλλαντίαση που μπορεί να είναι και μοιραίες για τον καταναλωτή. Η πώληση αυτών των προϊόντων αποτελεί απάτη και φυσικά δεν δικαιολογεί την ύπαρξη των προϊόντων για κατανάλωση μετά την λήξη και λόγω της κρίσης.\nΟι τιμές των προϊόντων είναι αρκετά αυξημένες σε σχέση με άλλες χώρες της Ευρώπης και μια προσπάθεια συμπίεσης των τιμών θα ήταν προτιμότερη από την επικινδυνοποίηση της κατανάλωσης. Και φυσικά ένα μεγάλο δώρο στις πολυεθνικές που θα μας πουλούν τα ληγμένα σε τιμές ίσως μεγαλύτερες από την Γερμανία αφού τα προϊόντα στα ράφια είναι ακριβότερα στην χώρα μας.\nΒέβαια, μέλημα των υγειονομικών αρχών της χώρας θα έπρεπε να είναι η προάσπιση της υγείας και η ελαχιστοποίηση των επικίνδυνων παραγόντων από την αγορά και όχι η παροχή φτηνών και ακατάλληλων προϊόντων που θα αποφέρουν κέρδη σε μερικούς που σε κανονικές περιπτώσεις θα έπρεπε να πεταχτούν. Η υγεία λοιπόν έρχεται σε δεύτερη μοίρα και φυσικά ο καταναλωτής που οι ίδιοι επιτήδειοι θεωρούν ευνοημένο από την ρύθμιση είναι ο μόνος χαμένος. Είναι δηλαδή ο απόλυτος στρουθοκαμηλισμός όπως στις περιπτώσεις των ρύπων στο περιβάλλον που όταν έχεις πολλούς ρύπους αυξάνεις απλώς τα όρια των βλαβερών στοιχείων και όλα βαίνουν καλώς.\nΓια τον λόγο όμως αυτό και μάλιστα τόσο σοβαρό, που μπορεί να θέσει σε κίνδυνο την υγεία μεγάλης μάζας πληθυσμού που μπορεί να καταναλώσει τα ληγμένα και φυσικά ο πωλητής δεν θα φέρει καμία ευθύνη αφού προειδοποιεί για το ποιόν του προϊόντος που αγοράζεται και ο καταναλωτής αδυνατεί να πληρώσει το ισοδύναμο καλό προϊόν.\nΚαμία ένωση καταναλωτών ή διεύθυνση υγείας δεν ανακοίνωσαν τίποτα για την επικινδυνότητα του εν λόγω επιχειρήματος. Και φυσικά αν σε πρώτη φάση επιτευχτεί σε μη ευπαθή προϊόντα σίγουρα σε δεύτερη μπορεί να επεκταθεί από κάποιον άφρονα και πάλι πολιτικό και σε ευπαθή προϊόντα.\nΈνα άλλο έγκλημα της ιστορίας αυτής είναι ότι κανένας δεν φέρει ευθύνη εκτός από τον ίδιο τον καταναλωτή. Και ας πάρουμε τι σημαίνει αυτό. Σε ένα κανονικό προϊόν την ευθύνη για την ποιότητα του την έχει η εταιρεία παραγωγής ο χονδρέμπορος ή ο λιανοπωλητής αν δεν τηρούνται οι αυστηρές από την νομοθεσία συνθήκες. Έτσι αν γίνει κάτι, υπάρχει καταγγελία και φυσικά έλεγχος και ποινές για τους εμπλεκόμενους. Τι γίνεται όμως με τα ληγμένα; Την ευθύνη, την έχει ο καταναλωτής. Δηλαδή αν δώσεις στα παιδιά σου ληγμένα και γίνει κάτι, τότε είσαι υπόδικος αποκλειστικός αφού ο νόμος ορίζει ότι εσύ είσαι υπεύθυνος για τα ανήλικα παιδιά.\nΟι ασφαλιστικοί οργανισμοί και ιδίως οι ιδιωτικοί αλλά και οι δημόσιοι, μπορεί να αρνηθούν την πληρωμή νοσηλίων γιατί ακριβώς τα προϊόντα είναι ληγμένα και την ευθύνη την έχεις μόνο εσύ, αφού είναι εις γνώση σου και φυσικά οι πωλητές δεν φέρουν καμία ευθύνη. Άρα ο νόμος είναι άκρως εις άκρον αντισυνταγματικός αφού θέτει σε κίνδυνο την υγεία των καταναλωτών. Ακόμα και στην περίοδο της κατοχής, με όλες τις αντίξοες συνθήκες αν και πολλοί τρώγανε από τα σκουπίδια, με νόμο ποτέ δεν θεσμοθετήθηκε κάτι τέτοιο και ίσως ακόμα και επί τουρκοκρατίας δε θα τολμούσαν οι Τούρκοι τω καιρώ εκείνο, να κάνουν τέτοιο νόμο ….και όμως στις μέρες της νεοελληνικής …..δημοκρατίας έγινε πράξη μια τέτοια νομοθεσία ….εύγε μας. Και στο τέλος ίσως μας απαγορέψουνε και να πεθαίνουμε ….για να γλυτώσουμε ποιο γρήγορα.


Η ΣΦΗΚΑ: Νίκος Καζαντζάκης, ο μεγάλος αφορισμένος.\n«Έβαλε τον εαυτό του κάτω εξήντα χρόνια μοναξιάς, τον έστιψε κι έβγαλε την καλύτερη σταγόνα που έχουμε.»\n— Αλέξης Μινωτής για τον Ν. Καζαντζάκη.\nΜία διευκρίνηση για τον τίτλο που σηκώνει μεγάλη συζήτηση:\nΗ Ιερά Σύνοδος της εκκλησίας είχε ήδη αποφασίσει και εγκρίνει τον αφορισμό του ενώ το μόνο που έλειπε για να επισημοποιηθεί ήταν η σφραγίδα του τοτε οικουμενικού πατριάρχη Αθηναγόρα , ο οποίος όμως σε μια αναμφίβολα γενναία στάση του, αρνήθηκε να υπογραψει.\nΤυπικά και μόνο λοιπόν η εκκλησία ισχυρίστηκε προσφατα οτι ο συγγραφέας δεν αφορίστηκε ποτέ –οχι επισήμως τουλαχιστον-, αφου πρακτικά είχαν ολα δρομολογηθεί και συμφωνηθεί. Έλειπε μόνο μία υπογραφή. Στις μνήμη μας λοιπόν, ας μείνει αφορισμένος όπως θέλησαν, μεγάλο παράσημο στους ώμους του.


Η ιστορική μας Δραχμούλα: Το σχέδιο για την πληρωμή μισθών-συντάξεων σε περίπτωση χρεοκοπίας.\nΤο σχέδιο για την πληρωμή μισθών-συντάξεων σε περίπτωση χρεοκοπίας.\nΈτοιμο σχέδιο έχει στα συρτάρια του το υπουργείο Οικονομικών για την πληρωμή μισθών και συντάξεων, στη περίπτωση που...\nτο επόμενο Eurogroup δεν αποφασίσει το ξεμπλοκάρισμα έστω και μερικώς της δόσης που περιμένει η Αθήνα.\nΣύμφωνα με την εφημερίδα «Επένδυση», οι δημόσιοι υπάλληλοι, σύμφωνα με το «plan B» της κυβέρνησης σε ενδεχόμενο πιστωτικού γεγονότος, θα πληρωθούν με ομόλογα αντί ευρώ. Έτσι τα περίφημα IOU θα αντικαταστήσουν το ρευστό στις τσέπες δημοσίων υπαλλήλων και συνταξιούχων, σύμφωνα πάντα με την ίδια εφημερίδα.\nΜε άλλα λόγια τα IOU δεν μπορεί κανένας να τα χρησιμοποιήσει ως χρήματα και να συνδιαλλαχτεί με αυτά αλλά πρέπει να περιμένει να του τα εξοφλήσει ο αρχικός εκδότης τους, χωρίς όμως να αναγράφεται ο χρόνος αποπληρωμής.


ΒΟΡΟΙΝΑ 2015 - Genius in Gastronomy\nΟ Σίμος Γεωργόπουλος δοκιμάζει όλα τα κρασιά των φετινών ΒορΟινών και επιλέγει τα διαμάντια του Βορειοελλαδικού αμπελώνα.\nΗ ένωση των παραγωγών της Βόρειας Ελλάδας παρουσίασε και φέτος τα κρασιά των μελών της σε μια άρτια οργανωμένη εκδήλωση που έλαβε χώρα στο ξενοδοχείο μεγάλη Βρετανία.\nΕξαιρετικά ποτήρια, αρκετή άνεση λόγω της επιπλέον αίθουσας που χρησιμοποιήθηκε και γρήγορος, αποτελεσματικός ρυθμός μου επέτρεψαν να δοκιμάσω όλα τα κρασιά των ΒορΟινών. Και μπορεί η εσοδεία του 2014 να μην επέτρεψε μεγάλες επιδόσεις, ωστόσο με λίγη προσπάθεια ξετρύπωσα εξαιρετικά κρασιά από αρκετούς παραγωγούς.\nΚτήμα Κατσαρού, Chardonnay 2013: Πάντα εντυπωσιακό το κορυφαίο Chardonnay της χώρας, με τις ορυκτές και καπνιστές νύξεις να συμπληρώνονται από έντονο flavor. Ακόμα καλύτερο από το 2018.\nKitrvs, Μαλαγουζιά 2014: Και η εσοδεία του 2014 αποδεικνύει ότι οι επιδόσεις του εν λόγω κρασιού δεν είναι τυχαίες. Πλούσιο, μακρύ και δροσερό γεμίζει το στόμα με αρώματα λουΐζας και αρμπαρόριζας.\nΖοίνος, Κλήμα Ηπειρωτικό 2014: Ιδιαίτερη σύνθεση Ντεμπίνας, Φραουλιάς και Chardonnay που συνδυάζει πάχος, δροσιά και μπουκέτο γιασεμιού και αγιοκλήματος σε ένα αρμονικό σύνολο.\nΤάτσης, Ροδίτης Unfiltered 2012: Μεγάλη η βελτίωση των αδελφών Τάτση στα ερυθρά, ο φοβερός όμως Ροδίτης κλέβει την παράσταση. Λιβάνι, ξερό βερίκοκο, απίστευτος πλούτος και δύναμη που απλά κόβουν την ανάσα!\nΚτήμα Γεροβασιλείου, Μαλαγουζιά 2014: Οι οπαδοί της ποικιλίας δύσκολα θα βρουν καλύτερη έκφρασή της. Λεμόνι, πιπεριά και τσάι Matcha συμπληρώνονται από τραγανότητα και έντονο flavor.\nΒιβλία Χώρα, Πλαγίως 2013: Το Chardonnay προσφέρει τυπικά αρώματα λευκού σπαραγγιού και το Ασύρτικο άφθονο νεύρο, σε ένα σύνολο που επιπλέον διαθέτει εκπληκτικό μάκρος και άρωμα στόματος.\nΚτήμα Τέχνη Οίνου, Ήδυσμα Δρυός Ασύρτικο 2013: Ένα μεγάλο λευκό για την επόμενη 10ετία, που συνδυάζει mineral αυστηρότητα, βουτυράτο φρούτο, άφθονο όγκο και τρομερή διάρκεια.\n2 Φίλοι, Gewurztraminer 2014: Οι 2 Φίλοι τιθασεύουν τα πλέον δύστροπα σταφύλια, γεγονός που αποδεικνύεται και με αυτή τη μπαχαρένια, λιπαρή αλλά και συνάμα δροσερή έκφραση της απαιτητικής Αλσατικής ποικιλίας.\nΚτήμα Porto Carras, Μελισάνθη 2014: Αξιόλογα όλα τα λευκά του κτήματος όμως εγώ επέλεξα την ιστορική Μελισάνθη λόγω της ιδανικής ισορροπίας, της καλής διάρκειας και της πικάντικης επίγευσής της.\nΚτήμα Άλφα, Α Ροζέ 2014: Τα αρώματα μπορεί να θυμίζουν άγουρα φρούτα και η οξύτητα να τσακίζει κόκαλα, όμως αυτό το υπέροχο blend Syrah και Ξινόμαυρου τα ρεφάρει με αξιοσημείωτο όγκο.\n2 Φίλοι, Ροζέ 2014: Το κορυφαίο ροζέ της χώρας ακολουθεί τις υψηλές πτήσεις του αφού διαθέτει νεύρο, διάρκεια και επίγευση για σεμινάριο. Μην φοβηθείτε πάντως να το παλαιώσετε για μια 3ετία!\nΚτήμα Παυλίδη, Θέμα Ροζέ 2014: Προτιμώ την αλλαγή στο στυλ αυτού του Δραμινού ροζέ αφού ο καραμελένιος, βαρύς χαρακτήρας του παρελθόντος ισορροπείται πλέον από νεύρο και φρεσκάδα.\nΑβέρωφ, Κτήμα Αβέρωφ 2009: Μποντολέζικη παρουσία με κέδρο στην μύτη, μέσου βάρους δροσερό στόμα και αυστηρή ισορροπία που απαιτεί 5χρονη παλαίωση για ένα εξαιρετικό cool climate Cabernet.\nΓκλίναβος, Βλάχικο 2009: Ένα καλό Βλάχικο πάντα με τρελαίνει με την πιπεράτη ελαφράδα, τις μαλακές τανίνες και το κόκκινο φρούτο του. Και η πρόταση του Γκλίναβου διαθέτει όλα τα παραπάνω!\nΚυρ Γιάννη, Παράγκα 2013: Ένα ευκολόπιοτο πλην πυκνό κρασί από το Αμύνταιο με αρώματα βατόμουρου και πετροκέρασου, ζουμερή γεύση και μαλακή, παιχνιδιάρικη παρουσία.\nΜπουτάρη, 1879 2007: Πολύπλοκη Νάουσα παλαιάς κοπής με ντομάτα, φράουλα, μπαχάρια και σοκολάτα να συνθέτουν ένα κλασάτο μπουκέτο. Αρμονικό στόμα, ποιοτικές τανίνες και δυναμικό για 5χρονη παλαίωση.\nΧατζηβαρύτης, Γουμένισσα 2011: Μια από τις σπουδαιότερες Γουμένισσες όλων των εποχών με σοκολάτα, στάχτη και βότανα στη μύτη. Ακόμα καλύτερο όμως το στόμα με απίθανες τανίνες και ατελείωτο μάκρος.\nΚτήμα Παυλίδη, Θέμα Ερυθρό 2011: Γλυκό δαμάσκηνο και μαύρο μούρο για ένα εξαιρετικό Θέμα. Ισχυρή δομή και σαρκώδης χαρακτήρας για άμεση κατανάλωση αλλά και 5ετή παλαίωση.\nΚτήμα Βογιατζή, Young Τσαπουρνάκος 2012: Ίσως το “ερυθρό της έκθεσης”, αφού ο μαλακός, πιπεράτος χαρακτήρας χαρίζεται χωρίς καμία έκπτωση στους τομείς συμπύκνωση και διάρκεια.\n2 Φίλοι, Pinot Noir 2011: Το καλύτερο εγχώριο δείγμα της ποικιλίας επιβεβαιώνει τις αρετές του και το 2011, με φρεσκάδα, μπαχαρένιο φρούτο, καλή γευστική διάρκεια και ποιοτικές τανίνες.\nΚτήμα Στεργίου, Κτήμα 2008: Αρμονίας συνέχεια για αυτό το blend Ξινόμαυρου, Cabernet και Merlot. Ωραία μύτη με σοκολάτα και θυμάρια, όμως αυτό που εκπλήσσει είναι το υπέροχο στόμα με τις τέλειες τανίνες.\nΤσάνταλης, Άβατον 2007: Έργο οινικής τέχνης αυτό το σύνθετο Αγιορείτικο κρασί με αριστοκρατικά αρώματα μελανιού και μαύρων φρούτων, εξαιρετική δομή και ορυκτή υπογραφή.\nΚτήμα Άλφα, Ωμέγα 2009: Μπαχαρένιο και γεμάτο με πυκνά αρώματα κομπόστας βερίκοκου αυτό το μέσου βάρους γλυκό κρασί, η όμορφη οξύτητα ωστόσο του επιτρέπει να διατηρεί ισορροπία και φινέτσα.\nΚτήμα Γεροβασιλείου, Μαλαγουζιά NV: Τζίντζερ, μάνγκο και αρμπαρόριζα σε σιρόπι συνθέτουν μια εξωτική μύτη, ενώ η εξαιρετική οξύτητα και το ελαφρύ σώμα προσδίδουν ένα παιχνιδιάρικο άγγιγμα.\nΤάτσης, Γλυκό Unfiltered NV: Μια μοναδική εμπειρία ντοπαρισμένη με τόνους χουρμάδων, σύκων και βερίκοκων mi -cuit. Μάκρος και επίγευση που κρατούν για πάντα, οξύτητα που κυριολεκτικά τα σπάει!


Χριστουγεννιάτικες ζωγραφιές - Α' Τάξη\nΟι μαθητές της Α' Τάξης στα πλαίσια του μαθήματος "Τεχνολογίες Πληροφορίας και Επικοινωνιών" επισκέφθηκαν το δικτυακό τόπο thecolor.com και χρωμάτισαν χριστουγεννιάτικες ζωγραφιές. Απολαύστε τις!\nΓνωρίστε την Ευρώπη - Ε' Τάξη\nΟι μαθητές της Ε' Τάξης στα πλαίσια του μαθήματος "Τεχνολογίες Πληροφορίας και Επικοινωνιών" χρησιμοποίησαν την εφαρμογή Microsoft Word και δημιούργησαν αφίσες για τις χώρες της Ευρώπης. Ταξιδέψτε λοιπόν μαζί τους και γνωρίστε την Ευρώπη καλύτερα!\nΦρούτα και λαχανικά του φθινοπώρου - Α1\nΟι μαθητές του Α1, στα πλαίσια του μαθήματος "Τεχνολογίες Πληροφορίας και Επικοινωνιών" και του προγράμματος etwinning "4 Εποχές" στο οποίο συμμετέχει το σχολείο μας, χρησιμοποίησαν την εφαρμογή TuxPaint και σχεδίασαν τις δικές τους ζωγραφιές εμπνευσμένες από τα φρούτα και τα λαχανικά του φθινοπώρου.\nΟ υπολογιστής μου - Β' Τάξη\nΟι μαθητές της B' Τάξης στα πλαίσια του μαθήματος "Τεχνολογίες Πληροφορίας και Επικοινωνιών" χρησιμοποίησαν την εφαρμογή Revelation Natural Art και σχεδίασαν με απλά σχήματα τα μέρη ενός υπολογιστή.\nΖωγραφιές με σφραγίδες - Β' Τάξη\nΟι μαθητές της B' Τάξης στα πλαίσια του μαθήματος "Τεχνολογίες Πληροφορίας και Επικοινωνιών" χρησιμοποίησαν την εφαρμογή Revelation Natural Art και ζωγράφισαν όμορφες εικόνες με σφραγίδες και απλά σχήματα.\nΣυσκευές εισόδου-εξόδου, Δ' Τάξη\nΜαγικές ζωγραφιές - Γ' Τάξη\nΤι μου αρέσει - Β' Τάξη\nΚολάζ από τη Γ' Τάξη


Πανεπιστημιακό Γενικό Νοσοκομείο Ιωαννίνων: Ξενοδοχεία σε κοντινή απόσταση\nΠανεπιστημιακό Γενικό Νοσοκομείο Ιωαννίνων Ξενοδοχεία - Νεοχωρόπουλο\nΠανεπιστημιακό Γενικό Νοσοκομείο Ιωαννίνων: Μάθετε περισσότερα\nΠανεπιστημιακό Γενικό Νοσοκομείο Ιωαννίνων - Τοποθεσία\nΝεοχωρόπουλο - Εδώ βρίσκεται το ακόλουθο σημείο ενδιαφέροντος: Πανεπιστημιακό Γενικό Νοσοκομείο Ιωαννίνων. Περάστε την ημέρα σας εξερευνώντας την περιοχή και βλέποντας τα τοπικά αξιοθέατα. Αν ψάχνετε τι να κάνετε στην περιοχή, γιατί δεν επισκέπτεστε τα ακόλουθα σημεία ενδιαφέροντος: Πάρκο Ανατολής και Κάστρο Ιωαννίνων;\nΠανεπιστημιακό Γενικό Νοσοκομείο Ιωαννίνων: Μέρη διαμονής σε κοντινή απόσταση\nΔιαθέτουμε 52 ξενοδοχεία, για να διαλέξετε, σε απόσταση έως 10 χλμ. από: Πανεπιστημιακό Γενικό Νοσοκομείο Ιωαννίνων. Σας συνιστούμε τις ακόλουθες επιλογές που είναι δημοφιλείς με τους ταξιδιώτες μας:\nEllopia Point Hotel - απέχει 1,9 χλμ.\n• Διαμέρισμα 3 αστέρων • Δωρεάν πρωινό • Δωρεάν στάθμευση • Δωρεάν WiFi • Κεντρική τοποθεσία\nBe My Guest στα Ιωάννινα - απέχει 2,2 χλμ.\nΚρικώνης Suites Hotel - απέχει 2,3 χλμ.\nQueen Super Beauty Διαμέρισμα - απέχει 2 χλμ.\nΚαταπληκτική θέση στο Pedini - απέχει 2,6 χλμ.\nΠανεπιστημιακό Γενικό Νοσοκομείο Ιωαννίνων - Τι μπορείτε να δείτε και να κάνετε στη γύρω περιοχή\nΠανεπιστημιακό Γενικό Νοσοκομείο Ιωαννίνων: Τι μπορείτε να δείτε στη γύρω περιοχή\nΠανεπιστημιακό Γενικό Νοσοκομείο Ιωαννίνων: Τι μπορείτε να κάνετε στη γύρω περιοχή\nΠανεπιστημιακό Γενικό Νοσοκομείο Ιωαννίνων - Πώς να έρθετε\nΝεοχωρόπουλο - Πτήσεις\n• 7,5 χλμ. από το κέντρο (Νεοχωρόπουλο)


Χιονόμπαλες από γυάλινα βάζα. - To Cafe tis mamas\nHome / ΔΗΜΙΟΥΡΓΗΣΑΜΕ / ΚΑΤΑΣΚΕΥΕΣ - ΧΕΙΡΟΤΕΧΝΙΕΣ / Χιονόμπαλες από γυάλινα βάζα.\nby tocafetismamasupdated on 26/01/2022 21/12/2018 Leave a Comment on Χιονόμπαλες από γυάλινα βάζα.\nΑπό τα πιο αγαπημένα χριστουγεννιάτικα στολίδια την περίοδο των εορτών είναι αδιαμφισβήτητα και οι χιονόμπαλες. Αυτές οι εντυπωσιακές γυάλινες σφαίρες, μικρές ή μεγάλες, με ή χωρίς μουσική, φωτιζόμενες ή μη, είναι ικανές να κάνουν το μυαλό μικρών και μεγάλων να ταξιδέψει και την καρδιά να ευφρανθεί.\nΦέτος λοιπόν επιχειρήσαμε να δημιουργήσουμε τις δικές μας χιονόμπαλες από γυάλινα βάζα και να στολίσουμε διάφορα σημεία του σπιτιού. Μπορεί να μην ήταν ολοστρόγγυλες και αψεγάδιαστες όπως αυτές του εμπορίου, όμως εμείς τις αγαπήσαμε γιατί τις φτιάξαμε με όρεξη και κέφι.\nΤα υλικά που μας χρειάστηκαν ήταν:\nΓυάλινα βάζα με βιδωτό καπάκι.\nΧριστουγεννιάτικα διακοσμητικά (φιγούρες , στολίδια)\nΧρυσόσκονη (glitter), θα μπορούσε να χρησιμοποιηθεί και συνθετικό χιόνι (ή συνδυασμός των δύο).\nΓλυκερίνη (κάνει να τη χρυσόσκονη πέφτει πιο αργά ,θα τη βρείτε στα φαρμακεία)\nΠώς το φτιάξαμε:\nΑρχικά καθαρίσαμε πολύ καλά τα γυάλινα βάζα (που ήδη διαθέταμε από διάφορα είδη τροφίμων) προσέχοντας να μην αφήσουμε σημάδια ή υπολείμματα κόλλας.\nΣτη συνέχεια διαλέξαμε τις χριστουγεννιάτικες κεραμικές φιγούρες που θα χρησιμοποιήσουμε, αφού πρώτα ελέγξαμε ότι δεν ξεβάφουν.\nΚολλήσαμε με το πιστόλι σιλικόνης τις φιγούρες αυτές στο εσωτερικό μέρος από το καπάκι του βάζου και τις αφήσαμε να στεγνώσουν καλά.\nΡίξαμε μέσα στο βάζο την ασημί χρυσόσκονη και προσθέσαμε λίγη γλυκερίνη ώστε οι «νιφάδες» μας να πέφτουν αργά- αργά.\nΓεμίσαμε το βάζο με αποσταγμένο νερό περίπου 1-2 δάχτυλα κάτω από το χείλος του.\nΒάλαμε κόλλα σιλικόνης στο σημείο που βιδώνει το καπάκι και το κλείσαμε σφιχτά (αποφεύγοντας έτσι τις διαρροές).\nΣτολίσαμε το κάθε βάζο με χριστουγεννιάτικες κορδέλες, το αποδογυρίσαμε και θαυμάσαμε την δημιουργία μας!!\nΠραγματικά ένας απλός και εύκολος τρόπος για χειροποίητη εορταστική διακόσμηση. Δοκιμάστε τον!!\nPrevious ArticleΧριστουγεννιάτικες τσάντες δώρου.\nNext ArticleΗμερολόγια από ξύλινες σπάτουλες.


Στην τελική ευθεία για το ντέρμπι ο Θρύλος!!! ·\nHome OLYMPIACOS Διάφορα Νέα Ολυμπιακού Στην τελική ευθεία για το ντέρμπι ο Θρύλος!!!\nby Κώστας Ηλιόπουλος - Mar 8, 2016\nΟ Ολυμπιακός επιστρέφει στις προπονήσεις την Τρίτη και ουσιαστικά ξεκινάει την προετοιμασία του για το εντός έδρας ντέρμπι των «αιωνίων» αντιπάλων, όπου θέλει μόνο τη νίκη.\nΟ Ολυμπιακός επιστρέφει στις προπονήσεις την Τρίτη και ουσιαστικά ξεκινάει την προετοιμασία του για το εντός έδρας ντέρμπι των «αιωνίων» αντιπάλων, όπου θέλει μόνο τη νίκη. Οι «ερυθρόλευκοι» πήραν τις προηγούμενες ημέρες τις απαραίτητες ανάσες από τον Μάρκο Σίλβα, μετά την αναβολή της αναμέτρησης με τον Ηρακλή και πλέον στρέφουν την προσοχή τους στο ματς με τον Παναθηναϊκό, όπου μοναδικός στόχος είναι η νίκη. Ο Πορτογάλος τεχνικός αναμένεται να καταστρώσει τα πλάνα του για τη συγκεκριμένη αναμέτρηση, χωρίς να υπολογίζει στους Φελίπε Πάρντο, Ομάρ Ελαμπντελαουί και Αρτούρ Μαζουακού.\nΣτη διάθεση της τεχνικής ηγεσίας των νταμπλούχων Ελλάδος έχει τεθεί ο Δημήτρης Σιόβας, ο οποίος θέτει υποψηφιότητα για το βασικό σχήμα. Επίσης, θέση στο βασικό σχήμα διεκδικεί και ο Νταβίντ Φουστέρ, ο οποίος πραγματοποιεί εξαιρετικές εμφανίσεις το τελευταίο χρονικό διάστημα. Παράλληλα, ο Πορτογάλος τεχνικός φέρεται διατεθειμένος να χρησιμοποιήσει στο βασικό σχήμα και τον Εστεμπάν Καμπιάσο.\nΕπίσης, στο βασικό σχήμα αναμένεται να επιστρέψει ο Ρομπέρτο, ο οποίος δεν είχε αγωνιστεί στο ματς της Τούμπας, κόντρα στον ΠΑΟΚ, για το κύπελλο Ελλάδος. Ο Σίλβα θέλει από τους παίκτες του πέρα από τη νίκη και μια καλή εμφάνιση, έτσι ώστε να φτάσουν σε μια νίκη, που θα ικανοποιήσει τους φιλάθλους της ομάδας.\nΔιαγωνισμός για προσκλήσεις του Ολυμπιακός – Πλατανιάς\nΚρίνεται την Πέμπτη του Μαζουάκου